
 讝讜 讚讘专讬 专''诪. 讚讙讟 谞驻住诇 诪砖讜诐 砖诇讜诐 诪诇讻讜转: 住谞讟专. 诪驻专砖 讘讘讘讗 讘转专讗 (讚祝 住讞.) 讘专 诪讞讜讜谞讬讗 讝拽谉 讛诪诪讜谞讛 诇讛讬讜转 讘拽讬 讘谞讞诇转 讙讘讜诇 砖讚讛 讻诇 讗讬砖 讜讗讬砖: 讗讬住讟谞讚专讗 讚讘砖讻专. 砖诇讟讜谉 砖诇 讘砖讻专 注讘讚讜 砖诇 诪诇讱: 讜诪讗讬 砖谞讗 诪住谞讟专 讚注讬专. 讚砖诪注讬谞谉 诇专''诪 讚驻诇讬讙: 讝讬诇讗 诇讛讜 诪讬诇转讗. 砖讗讬谉 砖讜诇讟谞讜转 讙专讜注讛 诪讝讜 讜讘讜砖转 讛讜讗 诇诪诇讱 砖谞讝讻专 讝讛 讜讛谞讬讞讜 讻诇 砖讗专 诪砖专转讬讜: 砖讘讬讞讗. 诇驻讬 砖砖讜诇讟谞讜转讜 讞砖讜讘讛: 讛讜诇讚 讻砖专. 讗砖诇讜诐 诪诇讻讜转 拽讗讬: 诇讬注专讘讬谞讛讜 讜诇讬转谞讬谞讛讜. 讘讛讚讬 诪砖谞讛 砖诐 诪诇讻讜转 讚讞讚 驻住讜诇讗 讛讜讗: 讝讬谞讜 诇讗. 讗讬谞讛 讗住讜专讛 诇讛转讬讬讘诐 讚谞讬砖讗讜 讞诪讜专 砖诪讗 讬讗诪专讜 讞诇抓 诇讛 讜谞讬住转 讜讞讝专 诇讻讜谞住讛 诪砖谞转讙专砖讛 讜讛讜讛 诇讬讛 谞讜砖讗 讗转 讞诇讜爪转讜 讚拽诐 诇讬讛 讘诇讗 讬讘谞讛: 讚诪讬讞诇驻讗 讘讗砖讛 砖讛诇讱 讘注诇讛 诇诪讚讬谞转 讛讬诐. 讜讘讗讜 讜讗诪专讜 诇讛 诪转 讘注诇讬讱 讜谞讬住转 讚讗住专讬谞谉 诇讛 诇诪讬讛讚专 讜讗注''驻 砖讘讗讜谞住 诪砖讜诐 砖诪讗 讬讗诪专讜 讙讬专砖 专讗砖讜谉 讜谞砖讗 讝讛 讜讞讝专 讛专讗砖讜谉 讜讛讞讝讬专讛 诇讗讞专 讙讬专讜砖讬 砖谞讬 讜谞诪爪讗 诪讞讝讬专 讙专讜砖转讜 诪砖谞讬住转 讛讻讬 谞诪讬 讗诪专讬' 讛讻讗 砖诪讗 讬讗诪专讜 讞诇抓 讝讛 讜谞砖讗 讝讛 讻讜' 讗讘诇 讝谞讜转 诇讬转 诇讬讛 拽诇讗 讻讜诇讬 讛讗讬 讜诪讬讚注 讬讚注讬 讚驻专讬爪讜转讗 讛讜讗讬 讜诇讗 讞砖讚讬 诇讛 讘讞诇讜爪讛: 讚诇讗 讗拽讬讬诐 诪爪讜转 讬讘讜诐. 砖注''讬 讛注专讜讛 谞讬砖讗转 讛爪专讛 诇砖讜拽 讛讬诇讻讱 讻讬 讗讙诇讗讬 讚诇讗讜 爪专转 注专讜讛 讛讜讗讬 拽谞住讬谞谉 诇讛 诪砖讜诐 讚诇讗 讛诪转讬谞讛 讜讗住专讬谞谉 诇讛 讗讬讘诐: 讗讘诇. 住讬驻讗 讚讗讬拽讬讬诐 诪爪讜转 讬讘讜诐 讻砖谞讬住转 讝讜 诇砖讜拽 注''讬 砖谞转讬讘诪讛 爪专转讛 讗讬诪讗 转讜 诇讗 讛讜讛 诇讛 诇讗诪转讜谞讬 讜诇讗 谞拽谞住讛: 讜讗讬. 转谞讗 住讬驻讗 诪砖讜诐 讚专诪讬讗 拽诪讬讛 砖转讬讛谉 谞驻诇讜 转讞讬诇讛 诇讛转讬讬讘诐 讻讗讞转 讜讻砖谞转讬讬讘诪讛 讛讗讞转 拽讜讚诐 砖转讘讬讗 砖转讬 砖注专讜转 讛讬讛 诇讛 诇爪专转讛 诇讛诪转讬谉 注讚 砖转专讗讛 砖讬讛讜 讬讘讜诪讬 讞讘专转讛 讻砖专讬谉 讚讻讬讜谉 讚讗转专诪讗讬 拽诪讬讛 爪专讬讻讛 诇爪讗转 诪讬讚讬 讝讬拽转讜 讘讬讘讜诪讬谉 讜讚讗讬谉: 讗讘诇. 爪专转 注专讜讛 诪转讞讬诇转 谞驻讬诇转谉 讛讬转讛 讛爪专讛 讛讝讜 住讘讜专讛 讚诇讗 专诪讬讗 拽诪讬讛 诇讬讘讜诐 砖讛专讬 讛注专讜讛 诪讜爪讬讗转讛 诪讬讚讬 讝讬拽转讜 讛诇讻讱 诇讗 讛讜讛 诇讛 诇讗住讜拽讬 讗讚注转讗 讜诇讗诪转讜谞讬 砖诪讗 转诪爪讗 讛注专讜讛 讗讬讬诇讜谞讬转 讛讜讗讬诇 讜诪住讜诇拽转 讛讬讗 诪诪谞讜 诇讗 诪住拽讗 讗讚注转讗 讜诇讗 诇讬拽谞住讛 诪诇讛转讬讬讘诐 讜诪诇讬讟讜诇 讻转讜讘讛 讚讛讗 讗谞讜住讛 讛讬讗 拽讗 诪砖诪注 诇谉: 讘讗讜转讜 注谞讬谉. 讘讚讘专讬 讙讬专讜砖讬讛: 

 讝讜 讚讘专讬 专''诪 讗讘诇 讞讻诪讬诐 讗讜诪专讬诐 讛讜诇讚 讻砖专. 驻讬' 讘拽讜谞讟' 讚讗砖诇讜诐 诪诇讻讜转 拽讗讬 讜拽砖讛 诇专''转 讚讗''讻 驻诇讬讙讬 讗讚专讘 讬讛讜讚讛 讗诪专 砖诪讜讗诇 讚诇注讬诇 讚讗诪专 讗讘诇 讞讻诪讬诐 讗讜诪专讬诐 讗驻讬' 诇讗 讻转讘 讗诇讗 诇砖诐 住谞讟专 砖讘注讬专 讛专讬 讝讜 诪讙讜专砖转 讚诪砖诪注 诪讙讜专砖转 讜转讬谞砖讗 诇讻转讞讬诇讛 讗注''驻 砖诇讗 谞讻转讘 诇砖诐 诪诇讻讜转 讗''讻 讛讬讗讱 讗谞讜 讻讜转讘讬谉 讘讙讬讟讬谉 诇讘专讬讗转 注讜诇诐 讛讗 拽讬讬''诇 讻专讘 讘讗讬住讜专讬 讜诇讚讬讚讬讛 讗住讜专 诇讙专砖 讘讜 诇讻转讞讬诇讛 讜诇住驻专讬诐 讚讙专住讬 诇注讬诇 讗诪专 专讘 讬讛讜讚讛 讗诪专 专讘 拽砖讛 讚专讘 讗讚专讘 讜谞爪讟专讱 诇讜诪专 讚讗诪讜专讗讬 谞讬谞讛讜 讗诇讬讘讗 讚专讘 讜讗讜诪专 讛专讘 专讘讬 讗诇讞谞谉 讚诇讗 拽砖讛 诪讬讚讬 讚讘住谞讟专 讛注讬专 讻砖专 讟驻讬 诇驻讬 砖讛讜讗 诪诪诇讻讜转 讛注讬专 讗讘诇 诇砖诐 诪诇讻讜转 讗讞专转 讗住讜专 诇讙专砖 讘讜 讜讘讚讬注讘讚 讛讜诇讚 讻砖专 讜诪砖讜诐 讚专''诪 讘注讬 诪诇讻讜转 讞砖讜讘讛 拽讗诪专 讗讘诇 讞讻诪讬诐 讗讜诪专讬诐 讗驻讬诇讜 住谞讟专 讚讙专注 讛讜讬讗 诪讙讜专砖转 讻讬讜谉 讚讛讜讗 诪讗讜转讛 诪诇讻讜转 讜注讚讬祝 诪诪诇讻讜转 讗讞专转 讜诪讛 砖讗谞讜 讻讜转讘讬谉 诇讘专讬讗转 注讜诇诐 诪砖讜诐 讚讛砖转讗 诇讬讻讗 砖诇讜诐 诪诇讻讜转 讘讻讱 砖讗驻讬' 注讜讘讚讬 讻讜讻讘讬诐 讗讬谞诐 诪讜谞讬谉 诇砖谞讜转 诪诇讻讬诐 讗讘诇 讘讬诪讬 讞讻诪讬诐 讛讬讜 专讙讬诇讬谉 诇诪谞讜转 诇砖谞讜转 诪诇讻讬诐 讻讚讗诪专讬谞谉 讘讙讟 驻砖讜讟 (讘''讘 讚祝 拽住讚:) 诪谞讛讙讛 砖诇 讗讜诪讛 讝讜 诪诇讱 砖谞讛 诪讜谞讬谉 诇讜 砖转讬诐 驻讬' 砖讛讬讜 讻讜转讘讬谉 讻谉 讘砖讟专讜转讬讛谉 诇讻讘讜讚 讛诪诇讱 诇讜诪专 诪诇讱 讛专讘讛 讜讛专讘 专' 讬讜住祝 驻讬' 讚注讻砖讬讜 讗讬谉 讛诪诇讻讜转 诪拽驻讚转 讜诇讛讻讬 诇讗 讻转讘讬谞谉 诇砖谞讜转 诪诇讻讬诐 转讚注 讚讛讗 专''诪 诪讜讚讛 讚讻转讘讜 诇砖诐 讗讬住讟谞讚专讗 讻砖专 诪砖讜诐 讚讗讬谉 诪诇讻讜转 诪拽驻讚转 讜专''转 诪驻专砖 讚诇讗讜 讗砖诇讜诐 诪诇讻讜转 拽讗讬 讝讜 讚讘专讬 专''诪 讗诇讗 讗讛讬讛 讘诪讝专讞 讜讻转讘 讘诪注专讘 讗讘诇 诇砖讜诐 诪诇讻讜转 讗讞专转 诪讜转专 诇讙专砖 讘讜 诇讻转讞讬诇讛 诇专讘谞谉 讜诇讗 驻诇讬讙 讗讚专讘 讬讛讜讚讛 讚诇注讬诇 讜诪讙讜专砖转 讛讬讬谞讜 砖转转讙专砖 讘讜 诇讻转讞讬诇讛 拽讗诪专 讗驻讬' 谞讻转讘 诇砖诐 住谞讟专 讚讝讬诇讗 讘讛讜 诪讬诇转讗 讜讻诇 砖讻谉 讛砖转讗 砖诪讜转专 诇讻转讜讘 诇讘专讬讗转 注讜诇诐 讚诇讗 讝讬诇讗 讘讛讜 诪讬诇转讗 讻诇诇 讚诇讗 诪转拽谞讗讬诐 讘讝讛 讜拽讬讬''诇 讻讞讻诪讬诐 讜讗注''讙 讚住转诐 诇谉 转谞讗 讻专' 诪讗讬专 诪''诪 诪讚拽讗诪专 诇注讬诇 讜诪砖讜诐 砖诇讜诐 诪诇讻讜转 讛讜诇讚 诪诪讝专 讗讬谉 专''诪 诇讟注诪讬讛 讻讜' 讜讻谉 讘驻''拽 (诇注讬诇 讛:) 诪砖讜诐 讚诇讗 讗诪专 讘驻谞讬 谞讻转讘 讜讘驻谞讬 谞讞转诐 讬讜爪讬讗 讜讛讜诇讚 诪诪讝专 讜诪砖谞讬 讗讬谉 专''诪 诇讟注诪讬讛 讻讜' 诪砖诪注 讚诇讬转 讛诇讻转讗 讻讜讜转讬讛 讜讛砖转讗 讗转讬 砖驻讬专 讚拽讗诪专 讚讬拽讗 谞诪讬 讚诪讜讚讬诐 讞讻诪讬诐 诇专''诪 讘砖讬谞讛 砖诪讜 讜砖诪讛 诪讚诇讗 注专讘讬谞讛讜 讘讛讚讬 讛讬讛 讘诪讝专讞 讻讜' 讚讚诪讬讗 诇讬讛 讜诪讬讛讜 拽砖讛 诇驻讬专讜砖 专讘讬谞讜 转诐 讚诇拽诪谉 讘驻专拽 讘转专讗 (讚祝 驻讜.) 驻专讬讱 讗讛讛讬讗 讚砖诇砖讛 讙讬讟讬谉 驻住讜诇讬谉 讜转讜 诇讬讻讗 讜讛讗 讗讬讻讗 砖诇讜诐 诪诇讻讜转 讛转诐 讛讜诇讚 诪诪讝专 讛讻讗 讛讜诇讚 讻砖专 讛谞讬讞讗 诇专''诪 讗诇讗 诇专讘谞谉 讚讗诪专讬 讛讜诇讚 讻砖专 诪讗讬 讗讬讻讗 诇诪讬诪专 讗诇诪讗 诪砖诪注 讚砖诇讜诐 诪诇讻讜转 讚讜讜拽讗 讘讚讬注讘讚 讛讜诇讚 讻砖专 诇专讘谞谉 讗讘诇 诇讻转讞讬诇讛 讗住讜专 诇讙专砖 讘讜 讜专讘讬谞讜 转诐 讙专讬住 诇拽诪谉 讜讻谉 谞诪爪讗 讘驻讬' 专讘讬谞讜 讞谞谞讗诇 讜讛讗 讗讬讻讗 砖诇讜诐 诪诇讻讜转 讜讻讜' 讜诇讗 驻专讬讱 诪砖诇讜诐 诪诇讻讜转 讗诇讗 诪讘讘讗 砖讗讞专讬讛 讚讛讬讛 讘诪讝专讞 讜讻转讘 讘诪注专讘: 谞讬砖讗讜 讗讬谉 讝讬谞讜 诇讗 诇讬诪讗 转讬讛讜讬 转讬讜讘转讗 讚专讘 讛诪谞讜谞讗. 驻讬专砖 讘拽讜谞讟专住 讚谞讬砖讗讜 讙讝专讬谞谉 砖诪讗 讬讗诪专讜 讞诇抓 讝讛 讜谞砖讗 讝讛 讜讙讬专砖 讜谞诪爪讗 讝讛 诪讞讝讬专 讞诇讜爪转讜 讗讘诇 讝讬谞讜 讚驻专讬爪讜转讗 讘注诇诪讗 讛讜讗 诇讗 讞砖讚讬 诇讛 讘讞诇讜爪讛 讜拽砖讛 诇专''讬 讚诪讗讬 拽讗诪专 讘住诪讜讱 讚诪讬讞诇驻讗 讘讗砖讛 砖讛诇讱 讘注诇讛 诇诪讚讬谞转 讛讬诐 讻讬讜谉 讚讛讱 讙讝讬专讛 讙讜驻讛 砖讬讬讻讗 讘讛 讚诇砖讜谉 诪讬讞诇驻讗 诪砖诪注 讚讛讻讗 诇讗 砖讬讬讻讗 讛讛讬讗 讙讝讬专讛 讜注讜讚 诇讗讬讻讗 讚讗诪专讬 谞讬砖讗讜 讜讛''讛 诇讝讬谞讜 诪讗讬 住''讚 讻讬讜谉 讚讛讛讬讗 讙讝讬专讛 讚诪讬讞诇驻讗 讘讗砖讛 砖讛诇讱 讘注诇讛 讻讜' 诇讗 砖讬讬讻讗 讗诇讗 讘谞讬砖讗讜 讜注讜讚 讗诪讗讬 诇讗 讚讬讬拽 谞诪讬 讛砖''住 讘讛讗砖讛 专讘讛 (讬讘诪讜转 讚祝 爪讘.) 讙讘讬 讗诪专讜 诇讛 诪转 讘注诇讬讱 讜谞讬砖讗转 谞讬砖讗转 讗讬谉 讝讬谞转讛 诇讗 讻讚讚讬讬拽 讛讻讗 讜讗讜专''讬 讚讗讬 砖讜诪专转 讬讘诐 砖讝讬谞转讛 诪讜转专转 诇讬讬讘诐 讚诇讗 讻专讘 讛诪谞讜谞讗 讘谞讬砖讗转 谞诪讬 诇讗 讙讝专讬' 讘讛 砖诪讗 讬讗诪专讜 讞诇抓 讝讛 讜谞砖讗 讝讛 讜谞诪爪讗 诪讞讝讬专 讞诇讜爪转讜 讻讬讜谉 讚讝讬谞转讛 讘诪讝讬讚 诇讗 诪讬转住专讗 讚讛讻讬 讗诪专讬谞谉 讘讛讗砖讛 专讘讛 (砖诐 讚祝 爪讚.) 讙讘讬 诪讬 砖讛诇讱 讗砖转讜 诇诪讚讬谞转 讛讬诐 讚讗砖讛 . 砖讛诇讱 讘注诇讛 诇诪讚讬谞转 讛讬诐 讗住讜专 诇讛讞讝讬专讛 诪砖讜诐 讚讘诪讝讬讚 诪讬转住专讗 讘砖讜讙讙 谞诪讬 讙讝专讜 讘讛 专讘谞谉 砖诪讗 讬讗诪专讜 讙讬专砖 讝讛 讜谞砖讗讛 讝讛 讜讛讻讬 驻讬专讜砖讜 谞讬砖讗讜 讗讬谉 诪讚诇讗 谞拽讟 讝讬谞讜 讚讛讜讛 诪砖诪注 转专讜讬讬讛讜 讜谞拽讟 谞讬砖讗讜 砖诪注 诪讬谞讛 谞讬砖讗讜 讚讜拽讗 讗讘诇 讝讬谞讜 诇讗 诪砖讜诐 讚诪讬讞诇驻讗 讘讗砖讛 砖讛诇讱 讜讻讜' 讗讘诇 讘讙讜驻讛 诇讗 砖讬讬讻讗 讛讱 讙讝讬专讛 讻讬讜谉 讚讘诪讝讬讚 诇讗 诪讬转住专讗 讜诪砖谞讬 谞讬砖讗讜 讜讛讜讗 讛讚讬谉 诇讝讬谞讜 讜讻讬讜谉 讚讝讬谞转讛 讗住讜专讛 诇讬讘诐 讻讚专讘 讛诪谞讜谞讗 讘谞讬砖讗转 谞诪讬 讙讝专讬谞谉 讘讛 砖诪讗 讬讗诪专讜 讞诇抓 讝讛 讜谞讬砖讗转 讗讬讻讗 讚讗诪专讬 谞讬砖讗转 讜讛讜讗 讛讚讬谉 诇讝讬谞讜 讛砖转讗 诇讗 诪住转讘专 讟注诪讗 讚诪讬讞诇驻讗 讻讜' 讜诇讛讻讬 拽讗诪专 诇讬诪讗 诪住讬讬注 诇讬讛 诇专讘 讛诪谞讜谞讗 讚讗讬 讘讝讬谞讜 砖专讬讗 讘谞讬砖讗转 谞诪讬 诇讬讻讗 诇诪讬讙讝专 讘讛 讘讙讜驻讛 讜讚讞讬 讗祝 注''讙 讚诇讬讻讗 诇诪讬讙讝专 讘讛 诪讻诇 诪拽讜诐 诪讬讞诇驻讗 讘讗砖讛 砖讛诇讱 讻讜' 讜讛''讛 讚讛讜讬 诪爪讬 诇诪讬讚讞讬 讛讗 诪谞讬 专''注 讛讬讗 讚诪砖讜讬 讞讬讬讘讬 诇讗讜讬谉 讻注专讜讛 讜专讘 讛诪谞讜谞讗 讗诇讬讘讗 讚专讘谞谉 拽讗诪专 讻讚讚讞讬 诇讬讛 讘住讜讟讛 讘驻''讘 (讚祝 讬讞:) 讗诇讗 注讚讬驻讗 诪讬谞讬讛 拽讗 讚讞讬 砖讗讬谉 爪专讬讱 诇讛注诪讬讚讛 讻专''注 讜讗驻讬' 讛讻讬 诇讬讻讗 住讬讬注转讗 诇专讘 讛诪谞讜谞讗 诪讬讛讜 诪爪讗 专讘讬谞讜 讬讛讜讚讛 讘转讜住驻转讗 讚拽转谞讬 注诇 诪转谞讬转讬谉 讚讘专讬 专''诪 砖讗诪专 诪砖讜诐 专' 注拽讬讘讗 讚诪砖诪注 讚讻专讘谞谉 诇讗 诪转讜拽诪讗 诪转谞讬转讬谉 诇驻讬 讝讛 讞讜诇拽转 注诇 讛砖''住 砖诇谞讜: 讻转讘 讙讟 诇讗讬砖 讜砖讜讘专 诇讗砖讛. 诇讬讻讗 诇诪讬讚拽 诪讛讻讗 讚讻讜转讘讬谉 砖讜讘专 讚讛讬讻讗 讚诇讗 讗驻砖专 讜讚讗讬 讻讜转讘讬谉 讻讚讗诪专 讘讛讻讜转讘 (讻转讜讘讜转 驻讟:): 

专诪讘"谉

讙诪专讗 讗诪专 专讘 讝讜 讚讘专讬 专"诪 讗讘诇 讞讻"讗 讛讜诇讚 讻砖专. 驻讬' 讗砖诇讜诐 诪诇讻讜转 谞诪讬 拽讗讬 讚注诇讬讛 拽讬讬诪讗 住讜讙讬讗 讜驻诇讬讙讗 讚砖诪讜讗诇 讚讗诪专 讛专讬 讝讜 诪讙讜专砖转 讜诪砖诪注 讚转谞砖讗 诇讻转讞讬诇讛. 讜专"转 讝"诇 驻讬专砖 讚诇讗 驻诇讬讙讗 讜讗讛讬讛 讘诪讝专转 讜讻转讘 讘诪注专讘 拽讗讬 讗讘诇 砖诇讜诐 诪诇讻讜转 诇专讘谞谉 诇讬转 诇讛讜 讻诇诇 讻讚砖诪讜讗诇 讜转拽讜谉 驻讬' 砖谞讗诪专 讚专讘 诇讗 谞讞讬转 诇讗讬驻诇讜讙讬 讗讚砖诪讜讗诇 讜诇讗 诇讗讜专讜讬讬 讘讛 讻诇诇 讗讘诇 拽讗诪专 讻讜诇讛 诪转谞讬' 诇专"诪 讗讘诇 诇讞讻诪讬' 讛讜诇讚 讻砖专 讘讻讜诇谉 讞讜抓 诪砖讬谞讛 砖诪讜 讜砖诪讛 砖讛谉 诪讜讚讬谉 砖讛讜诇讚 谞诪讬 诪诪讝专 讜讛讗 讚讗诪专讬谞谉 讘驻专拽 讛诪讙专砖 讜讛讗 讗讬讻讗 砖诇讜诐 诪诇讻讜转 讜讻讜' 专讬砖讗 讚诪转谞讬' 谞拽讟 诇讛. 讜诪拽砖讬谞谉 诪讻讜诇讛 诪转谞讬' 诇专"诪 讜讻讬 诪砖谞讬 诇讬讛 讛转诐 讛讜诇讚 诪诪讝专 讛讻讗 讛讜诇讚 讻砖专 讗拽砖讬 讛谞讬讞讗 诇专"诪 讗诇讗 诇专讘谞谉 诪讗"诇 讚诪"诪 拽砖讬讗 住讬驻讗 讚诪转谞讬' 讜讗驻讬诇讜 诇砖诪讜讗诇 讚诇讬转 诇讬讛 砖诇讜诐 诪诇讻讜转 诇专讘谞谉 讜讗谞讜 谞住诪讜讱 注诇 讛驻讬专讜砖 讛专讗砖讜谉 砖讛讜讗 诇讛讞诪讬专 讜讛讜讗 诪讞讜讜专.



讜讗"讚 谞砖讗讜 讜讛"讛 诇讝讬谞讜. 拽"诇 诪讗讬 诪砖诪注 讚诪住讬讬注转 诇讬讛 诇专讘 讛诪谞讜谞讗 诪讬谞讛 讜诇讗讜 诪讬诇转讗 讛讬讗. 讚讻讬讜谉 讚诇讗 住"讚 讟注诪讗 讚诪砖讜诐 讚诪讞诇驻讗 注"讻 讗讬谞讛 讗住讜专讛 诇专讗砖讜谉 讗诇讗 诪砖讜诐 砖讝谞转讛 转讞转讬讜. 



讜诪驻专拽讬谞谉 诇讗 谞讬砖讗讜 讚讜拽讗 诪砖讜诐 讚诪讬讞诇驻讗. 驻讬专砖"讬 讝"诇 讚讚诪讬讗 诇讛, 讚讻讬 讛讬讻讬 讚讙讝专讬谞谉 讛转诐 诪砖讜诐 砖诪讗 讬讗诪专讜 讙专砖 讝讛 讜谞砖讗 讝讛 讗讘诇 讝谞讜转 诇讬转 诇讛 拽诇讗. 讜诪讬讚注 讬讚讬注 讚驻专讬爪讜转讗 讘注诇诪讗 讛讜讬 讜诇讗 讚讗讬拽 诇讬砖谞讗 讜讛讜讗 注爪诪讜 讝"诇 驻讬专砖 讘讬讘诪讜转 诪砖讜诐 讙讝讬专讛 讚讗转讜 诇诪讬诪专 讛讻讬 讘讗砖讛 砖讛诇讱 讘注诇讛 诇诪讚讬谞转 讛讬诐.
讗诇讗 讬"诇 讚讻讬讜谉 讚讗讬讻讗 注讚讜转 诪讬讚注 讬讚讬注 讚诪砖讜诐 注专讜讛 谞砖讗 讜诇讗 讗转讜 诇诪讬诪专 讞诇抓 讝讛 讜谞砖讗 讝讛 讜注讜讚 讻讬讜谉 讚讞诇讬爪讛 讘讘"讚 讛讜讗 拽诇讗 讗讬转 诇讬讛 讜诇讬讻讗 诇诪讬讞砖. 讜讛转诐 谞诪讬 诇讗 讗诪专讜 砖诪讗 讬讗诪专讜 讙专砖 讝讛 讜谞砖讗 讝讛 讗诇讗 诪砖讜诐 砖讛讬讗 爪专讬讻讛 讙讟 诪砖谞讬. 讜讻诇 注讬拽专 诇讗 讛爪专讬讻讜讛 讙讟 诪诪谞讜 讗诇讗 诪驻谞讬 砖专爪讜 诇讗讜住专讛 注诇 讛专讗砖讜谉 诪砖讜诐 讟注诪讗 讚讗讬转诪专 注诇讛 讛转诐 诪转讜讱 讞讜诪专 砖讛讞诪专转 注诇讬讛 讘住讜驻讛 讛拽诇转 注诇讬讛 讘转讞讬诇转讛. 讜讻诇 讝讛 诇讗 砖讬讬讱 讘讬讘诪讜转 讛讬' 讘讚讬谉 讛讬讛 诇讛讜爪讬讗' 讘讙讟 诇诪"讚 讗讬谉 拽讚讜砖讬谉 转讜驻住讬谉 讘讬讘诪讛 讜诇诪"讚 转讜驻住讬谉 讘讬讘诪讛 谞诪讬 讚讬谉 讛讜讗 砖谞讗' 讬讜爪讬讗 讝讛 讜拽讬讬诐 讝讛 讗诇讗 诪砖讜诐 讚诪讜讞诇驻讛 讘讗砖讛 砖讛诇讱 讘注诇讛 诇诪讚讬谞转 讛讬诐 讙讝专讜 讘讛. 
讜诪讬讛讜 拽"诇, 讻讬讜谉 讚诪转谞讬' 专' 注拽讬讘讗 讻讚诪讜拽讬 诇讛 讘讬讘诪讜转. 讜讻讚讻转讘 专砖"讬 讝"诇 讛讬讻讬 诪住转讬讬注讗 专讘 讛诪谞讜谞讗 诪讬谞讛 讜讗诪专 讛讻讬 讬讻讬诇谞讗 诇诪讬诪专 谞砖讗讜 讚讜拽讗 讚讛讗 诇专"注 讬讘诪讛 砖讝谞转讛 讜讚讗讬 讗住讜专讛 诇讬讘诪讛 讚讻讗砖转 讗讬砖 讚诪讬讗 讻讚讗诪专讬谞谉 讘诪住' 住讜讟讛 讗诇讗 讛讗 讚拽转谞讬 砖讜诪专转 讬讘诐 讜讻谞讜住讛 讗诇诪讗 诪讬转住专讗 注诇讬讛 讜讚讗讬 讛讗 诪谞讬 专"注 讗诇诪讗 诇专"注 驻砖讬讟讗 讛讬讗 砖讗住讜专讛 诇讬讘诪讛 讜讻讘专 驻讬专砖转讬 讘讬讘诪讜转 讚诇讗讜 诪讚专"注 诪拽砖讬谞谉 讜诪住讬讬注谉 讗诇讗 诪砖讜诐 讚讜讚讗讬 拽讬"诇 讚诇讗 驻诇讬讙讬 专讘谞谉 讘讻讜诇讛 诪转谞讬' 讗诇讗 讘讛讜诇讚 诪诪讝专 讗讘诇 讘讻诇 讛讚讘专讬诐 讛讗诇讜 诪讜讚讬谉 讛诐. 讜诪砖"讛 拽转谞讬 谞砖讗讜 砖讻诇 讛讚讘专讬诐 砖谞诪爪讗 诇讚讘专讬 讛讻诇 诇讗 专爪讛 诇砖谞讜转诐 讘诪讞诇讜拽转 讜住诪讻讬' 谞讛讜 讘讙诪专讬谉 讗讛讗 讚转谞讬' 讘转讜住' 讚讘专讬 专"诪 砖讗诪专 诪砖讜诐 专"注 讗讘诇 讞讻诪讬诐 讗讜诪专讬诐 讗讬谉 诪诪讝专讬诐 讘讬讘诪讛. 讗诇诪讗 诇讗 驻诇讬讙讬 讗砖讗专讗 讜注讜讚 讚诇讬砖谞讗 拽诪讗 讚诪砖诪注 讝讬谞讜 诇讗 注"讻 诪砖讜诐 专讘谞谉 拽转谞讬 讛讻讬. 讜诇讬砖谞讗 讘转专讗 诇讗 讘注讬谞谉 诇转专讜爪讬 诪诪转谞讬' 专"注 讛讗 诇专讘谞谉 诇讗 转爪讗 讚拽住"讚 讟注诪讗 讚诪讞诇驻讗 讘讛诇讱 讘注诇讛 讟注诪讗 讛讜讗 讜拽讜砖讟讗 拽讗诪专.





专砖讘"讗

 讗诪专 专讘 讛讜谞讗 讗诪专 专讘 讝讜 讚讘专讬 专讘讬 诪讗讬专 讗讘诇 讞讻诪讬诐 讗讜诪专讬诐 讛讜诇讚 讻砖专. 驻讬专砖 专砖"讬 讝"诇: 讚讗砖诇讜诐 诪诇讻讜转 拽讗讬 讜诇驻讬 驻讬专讜砖讜 专讘 诇讗讬驻诇讜讙讬 讗讚砖诪讜讗诇 讚讗诪专 讛专讬 讝讜 诪讙讜专砖转 讛讜讗 讚讗转讗 讚讗诇讜 诇砖诪讜讗诇 转谞砖讗 诇讻转讞诇讛 讜诇专讘 讗讬谉 讛讜诇讚 诪诪讝专 讗讘诇 诇讻转讞诇讛 诇讗 转谞砖讗 讜讗诐 谞砖讗转 转爪讗, 讜讻谉 谞专讗讛 诪讚讘专讬 专讘讬谞讜 讗诇驻讗住讬 讝"诇 砖诇讗 讛讝讻讬专 讛讗 讚专讘 讬讛讜讚讛 讗诪专 砖诪讜讗诇 诇讜诪讚 讚驻诇讬讙讗 讗讚专讘 讜拽讬讬诪讗 诇谉 讻专讘 讘讗讬住讜专讬, 讜诇讻讗讜专讛 讛讻讬 诪砖诪注 诪讛讗 讚讗诪专讬谞谉 诇拽诪谉 讘驻专拽 讛诪讙专砖 讙讘讬 砖诇砖讛 讙讬讟讬谉 驻住讜诇讬谉 讜讗诐 谞砖讗转 讛讜诇讚 讻砖专 讜转讜 诇讬讻讗 讜讛讗 讗讬讻讗 砖诇讜诐 诪诇讻讜转 讜讗诪专讬谞谉 讛转诐 讛讜诇讚 诪诪讝专 讛讻讗 讛讜诇讚 讻砖专, 讜讗拽砖讬谞谉 讛谞讬讞讗 诇专讘讬 诪讗讬专 讗诇讗 诇专讘谞谉 诪讗讬 讗讬讻讗 诇诪讬诪专 讜驻专拽讬谞谉 讛转诐 转爪讗 讛讻讗 诇讗 转爪讗, 讗诇诪讗 诇专讘谞谉 讛讜诇讚 讻砖专 讜讗诐 谞砖讗转 转爪讗 讻专讘, 讜专讘谞讜 转诐 讝"诇 驻讬专砖 讚讗讛讬讛 讘诪讝专讞 讜讻转讘 讘诪注专讘 拽讗讬 讗讘诇 讗砖诇讜诐 诪诇讻讜转 诇专讘谞谉 诇讬转 诇讛讜 讻诇诇 讻砖诪讜讗诇 讜转谞砖讗 诇讻转讞诇讛 讚专讘 诇讗 驻诇讬讙 讗讚砖诪讜讗诇 讻诇诇 讜诪专 拽讗讬 讗砖诇讜诐 诪诇讻讜转 讜专讘 拽讗讬 讗讛讬讛 讘诪讝专讞 讜讛讻讬 拽讗诪专 讗讘诇 讞讻诪讬诐 诇讬转 诇讛讜 讘讻讜诇讛 诪转谞讬转讬谉 讛讜诇讚 诪诪讝专 讻诇诇 讞讜抓 诪砖讬谞讛 砖诪讜 讜砖诪讛 讚诪讜讚讜 诇讬讛 诇专讘讬 诪讗讬专 讚讛讜诇讚 诪诪讝专 讜诪讬讛讜 诇讗讜 讘讻讜诇讛 诪转谞讬转讬谉 讗诪专讬 专讘谞谉 讚讛讜诇讚 讻砖专 讜诇讗 转谞砖讗 讗诇讗 讗讬讻讗 讚诪讜讚讜 讘讛 诇讬谞砖讗 讻砖诇讜诐 诪诇讻讜转 讜讗讬讻讗 讚诪讜讚讜 讘讛 砖讗诐 谞砖讗转 转爪讗 讜讗讬谉 讛讜诇讚 诪诪讝专. 讜转讚注 诇讱 诪讚讗诪专讬谞谉 讗讘诇 讞讻诪讬诐 讗讜诪专讬诐 讗讬谉 讛讜诇讚 诪诪讝专 讞讜抓 诪砖讬谞讛 砖诪讜 讜砖诪讛 砖讛讜讗 讚讜诪讬讗 讚讛讬讛 讘诪讝专讞 讜讻转讘 讘诪注专讘, 讜讛讗 讚讗诪专讬谞谉 讘驻专拽 讛诪讙专砖 讜讛讗 讗讬讻讗 砖诇讜诐 诪诇讻讜转 专讬砖讗 讚诪转谞讬转讬谉 谞拽讟 讜诪注讬拽专讗 讗拽砖讬谞谉 [讗拽砖讬] 诪讻讜诇讛 诇专讘讬 诪讗讬专 讜讻讬 诪转专抓 诇讛 讛转诐 讛讜诇讚 诪诪讝专 讛讻讗 讛讜诇讚 讻砖专 讗拽砖讬 诇讬讛 讛谞讬讞讗 诇专讘讬 诪讗讬专 讗诇讗 诇专讘谞谉 诪讗讬 讗讬讻讗 诇诪讬诪专 讚诪讻诇 诪拽讜诐 拽砖讬讗 住讬驻讗 讚诪转谞讬转讬谉 讜讗驻讬诇讜 诇砖诪讜讗诇 讚诇讬转 诇讬讛 砖诇讜诐 诪诇讻讜转 诇专讘谞谉.
讜诇注谞讬谉 驻住拽 讛诇讻讛 住讜诪讻讬谉 注诇 讛驻讬专讜砖 讛专讗砖讜谉 诇讛讞诪讬专 讻讚讘专讬 专砖"讬 讜专讘谞讜 讗诇驻讗住讬 讝讻专 讻讜诇诐 诇讘专讻讛, 讜讻谉 谞专讗讛 诪驻讬专讜砖讬 专讘谞讜 讞谞谞讗诇 讝"诇.
讜诪讜讚讬诐 讞讻诪讬诐 诇专讘讬 诪讗讬专 砖讗诐 砖讬谞讛 砖诪讜 讜砖诪讛 砖诐 注讬专讜 讜砖诐 注讬专讛 砖讛讜诇讚 诪诪讝专, 讬砖 诪讬 砖驻讬专砖 砖砖讬谞讛 砖诪讜 诇讙诪专讬 砖讛讬讛 砖诪讜 讬讜住讬 讜讗住讬拽 砖诪讬讛 讬讜讞谞谉 讜驻住讜诇讗 讚讗讜专讬讬转讗 讛讜讗 诇驻讬 砖讻转讘讜 讘砖诐 讗讬砖 讗讞专, 讜讗讬谞讜 诪讞讜讜专 讚讗讟讜 诪讬 讗讬爪讟专讬讱 诪转谞讬转讬谉 诇驻住讜诇 讙讟 砖谞讻转讘 讘砖诐 讗讞专, 讗诇讗 讛讻讗 讘驻住讜诇讗 讚专讘谞谉 诪讬讬专讬 讻讙讜谉 砖讛讬讜 诇讜 砖谞讬 砖诪讜转 讗讞讚 讘讙诇讬诇 讜讗讞讚 讘讬讛讜讚讛 讜讗砖转讜 谞诪讬 拽讜专讬谉 讗讜转讛 讘砖诐 讗讞讚 讘讬讛讜讚讛 讜讘砖诐 讗讞专 讘讙诇讬诇 讜讻讚讗诪专讬谞谉 讘驻专拽 讛砖讜诇讞 (讙讬讟讬谉 诇讚, 讘) 讜讻转讘 诇讙专砖 讗砖转讜 砖讘讬讛讜讚讛 讘砖诪讜 砖讘讙诇讬诇 诇讘讚 讜讻诪讜 砖讻转讘转讬 讘驻专拽 讛砖讜诇讞 讘住讬注转讗 讚砖诪讬讗, 讜砖诐 讛讗专讻转讬 讬讜转专.



谞讬砖讗讜 讗讬谉 讝讬谞讜 诇讗 诇讬诪讗 转讬讛讜讬 转讬讜讘转讗 讚专讘 讛诪谞讜谞讗 讜讻讜'. 驻讬专砖 专砖"讬 讝"诇: 讚讚讜拽讗 讘谞讬砖讗讜 砖讬讬讱 诇诪讬讙讝专 砖诪讗 讬讗诪专讜 讞诇抓 讝讛 讜谞诪爪讗 讝讛 诪讞讝讬专 讙专讜砖转讜 讚拽诐 诇讬讛 讘诇讗 讬讘谞讛 讚讻讬 讛讗讬 讙讜谞讗 讙讝专讬谞谉 讘讬讘诪讜转 讘讛讗砖讛 专讘讛 (讬讘诪讜转 爪讜, 讗), 讘讗砖讛 砖讛诇讱 讘注诇讛 诇诪讚讬谞转 讛讬诐 讚讗住讜专讛 诇讞讝讜专 诇专讗砖讜谉 砖诪讗 讬讗诪专讜 讙专砖 讝讛 讜谞砖讗 讝讛 讜谞诪爪讗 讝讛 诪讞讝讬专 讙专讜砖转讜 诪砖谞砖讗转 讜讛讬讬谞讜 诪讬讞诇驻讗 讘讗砖讛 砖讛诇讱 讘注诇讛 诇诪讚讬谞转 讛讬诐 讚拽讗诪专讬 讘住诪讜讱 讜讘讝谞讜 诇讗 讙讝专讜 诪砖讜诐 讚诇讗 砖讻讬讞讗 讜诪讬讚 讬讚讬注 讚驻专讬爪讜转讗 讛讜讬 讻讚驻讬专砖 专砖"讬 讝"诇. 讜讛拽砖讜 注诇讬讜 讘转讜住驻讜转 讜讝讛 诇砖讜谞诐 讗诐 讻谉 讗诪讗讬 拽讗诪专 转诇诪讜讚讗 讚诪讬讞诇驻讗 讘讗砖讛 砖讛诇讱 讘注诇讛 讻讬讜谉 讚讛讛讬讗 讙讝专讛 讙讜驻讛 砖讬讬讻讗 讛讻讗, 讜诪讬讞诇驻讗 诪砖诪注 讚讙讝专讬谞谉 讛讗 讗讟讜 讛讗, 讜注讜讚 诪讗讬 拽讗诪专讬 讘住诪讜讱 讗讬讻讗 谞砖讗讜 讜讛讜讗 讛讚讬谉 诇讝谞讜 诇讬诪讗 诪住讬讬注讗 诇讬讛 诇专讘 讛诪谞讜谞讗 诪讗讬 住讬讬注转讗 讬讻讜诇 诇讛讬讜转 讚讛讬讻讬 诪砖诪注 讚讛讜讗 讛讚讬谉 诇讝谞讜 讻讬讜谉 砖讬砖 讟注诐 讟讜讘 讘谞砖讗讜 讚诇讗 砖讬讬讱 讘讝谞讜 讚讛讗 讗讬讻讗 讗讜转讛 讙讝专讛 注爪诪讛 讚讛讜讬讗 讘讗砖讛 砖讛诇讱 讘注诇讛 诇诪讚讬谞转 讛讬诐, 讜讙诐 转诪讛 诇专讘谞讜 诪讗讬 砖谞讗 讚拽讗 讚讬讬拽 转诇诪讜讚讗 讛讻讗 谞砖讗讜 讗讬谉 讝谞讜 诇讗 讜驻专讬讱 诪讬谞讛 诇专讘 讛诪谞讜谞讗 讜讘专讬砖 讛讗砖讛 专讘 讚拽转谞讬 讗诪专讜 诇讛 诪转 讘注诇讬讱 讜谞砖讗讛 讜讻讜' 诇讗 讚讬讬拽 谞砖讗转 讗讬谉 讝谞讬转 诇讗, 讜谞专讗讛 诇专讘谞讜 讚讛讻讬 驻讬专讜砖讗 讛讻讗 谞砖讗讜 讗讬谉 讝谞讜 诇讗, 诪讚诇讗 谞拽讟 讝谞讜 讚讛讜讛 砖诪注讬谞谉 转专讜讬讬讛讜 诪砖诪注 讚谞砖讗讜 讚讜拽讗 砖讛专讬 讬砖 讟注诐 讘谞砖讗讜 讚诇讗 砖讬讬讱 讘讝谞讜 讚诪讬讞诇驻讗 讘讗砖讛 砖讛诇讱 讘注诇讛 诇诪讚讬谞转 讛讬诐 讜讙讝专讬谞谉 诇讛 讗讟讜 讛讛讬讗 讚诪砖讜诐 诇转讗 讚讬讚讛 讙讜驻讛 诇讗 讙讝专讬谞谉 砖诪讗 讬讗诪专讜 讞诇抓 讝讛 讜谞砖讗 讝讛 讚诇讗 讛讞诪讬专讜 讞讻诪讬诐 诇讙讝讜专 诪砖讜诐 讛讱 讞砖砖讗 讘砖讜讙讙 讗诇讗 讛讬讻讗 讚讘诪讝讬讚 讘讝谞讜转 诪讬转住专讗 诪谉 讛转讜专讛 讘砖讻讬讘讛 讝讜 讻讚讗诪专讬谞谉 讘讛讗砖讛 专讘讛 讘住讜驻讜 讚诇讗 讚诪讬讗 诇讗讞讜转 讗砖讛, 讚讛讗砖讛 砖讛诇讱 讘注诇讛 诇诪讚讬谞转 讛讬诐 讚讘诪讝讬讚 讗住讜专讛 讚讗讜专讬讬转讗 讘砖讜讙讙 讙讝专讜 讘讬讛 专讘谞谉. 驻讬专讜砖 讛讜讗讬诇 讜砖讬讬讱 讘讬讛 讞砖砖讗 讚砖诪讗 讬讗诪专讜 讙专砖 讝讛 讜谞砖讗 讝讛 讜讻讜', 讚讛讗讬 讟注诪讗 讗讬转讬讛 讘讛讗砖讛 专讘讛 讗讞讜转 讗砖讛 讚讘诪讝讬讚 诇讗 讗住讬专讗 讚讗讜专讬讬转讗 讘砖讜讙讙 诇讗 讙讝专讜 专讘谞谉, 讜讛诇讻讱 讛讻讬 谞诪讬 讘讬讘诪讛 讛讜讗讬诇 讚讘诪讝讬讚 诇讗 诪讬转住专讗 诇讬讘诐 诪谉 讛转讜专讛 诇诪讗讬 讚诇讬转 诇讬讛 [讘谞讚驻住: 诇谉] 讛砖转讗 讚专讘 讛诪谞讜谞讗 讘砖讜讙讙 诇讗 砖讬讬讱 诇诪讬讙讝专 讘讛, 讜讛诇讻讱 讝谞讜 诇讗, 讜谞砖讗讜 谞诪讬 诇讗 讛讬讛 专讗讜讬 诇讗住讜专 诪谉 讛讚讬谉 讗诇讗 诪砖讜诐 讚讬讘诪讛 诇讬讘诐 讛讜讗 讻注讬谉 讗砖转 讗讬砖 诇讘注诇讛 讜诪讬讞诇驻讗 讘讗砖讛 砖讛诇讱 讘注诇讛 诇诪讚讬谞转 讛讬诐, 讜诇讻讱 讙讝专讜 诇讗讜住专讛 诇讬讘诐 讘谞讬砖讜讗讬谉 讗讘诇 诇讗 讛讞诪讬专讜 诇讙讝讜专 讗驻讬诇讜 讘讝谞讜转 讚诇讗 诪讬讞诇驻讗 讘讝谞讜转 讗谞讬砖讜讗讬谉 讚讗砖讛 砖讛诇讱 讘注诇讛 诇诪讚讬谞转 讛讬诐, 讜诪砖讜诐 讗讬讞诇讜驻讬 讘讝谞讜转 讘讗砖讛 砖讛诇讱 讘注诇讛 诇诪讚讬谞转 讛讬诐 诇讗 专爪讜 诇讙讝讜专 讚诇讗 砖讻讬讞 讻诇 讻讱 砖谞讙讝讜专 讝谞讜转 诪砖讜诐 讗讬讞诇讜驻讬 讻讬讜谉 讚诪砖讜诐 诇转讗 讚讬讚讛 诇讗 砖讬讬讱 诇诪讬讙讝专 诪讬讚讬, 讜诇讛讻讬 讚讬讬拽 诇讬诪讗 转讬讛讜讬 转讬讜讘转讗 讚专讘 讛诪谞讜谞讗 讚讗诪专 讗住讜专讛 诇讬讘诪讛 诪谉 讛转讜专讛 讻砖讝讬谞转讛, 讚讗诐 讻谉 讛讬讛 专讗讜讬 诇讗住讜专 讻讗谉 讘讬谉 讘讝谞讜转 讘讬谉 讘谞讬砖讜讗讬谉, 讜诪讬讛讜 讘讛讗砖讛 砖讛诇讱 讘注诇讛 诇诪讚讬谞转 讛讬诐 讙讜驻讛 讘诇讗讜 讟注诪讗 讚讗讬讞诇讜驻讬 讗讬讻讗 诇诪讬住专 讜诇讛讻讬 诇讗 拽砖讬讗 诇讬讛 诇转诇诪讜讚讗 讘讛讗砖讛 专讘讛 谞砖讗转 讗讬谉 讝讬谞转讛 诇讗 讚讛转诐 讜讚讗讬 诇讗 讛讜爪专讱 诇砖谞讜转 讝谞讜转 讚驻砖讬讟讗 讚讗讬谉 讞诇讜拽 讘讬谉 谞砖讗转 诇讝讬谞转讛, 讗诇讗 讘讻诇 注谞讬谉 讙讝专讜 诇讗住讜专 讘砖讜讙讙 讻讬讜谉 讚讘诪讝讬讚 诪讬转住专讗 诪谉 讛转讜专讛 讜诪砖谞讬 谞讬砖讗讜 讜讛讜讗 讛讚讬谉 诇讝讬谞讜 讜讻讜', 讗讬讻讗 讚讗诪专讬 谞讬砖讗讜 讜讛讜讗 讛讚讬谉 诇讝讬谞讜 诇讬诪讗 诪住讬讬注讗 诇讬讛 讜讻讜' 讚讛讗 讗讬讻讗 讚讗诪专讬 诇讗 诪讬住转讘专 诇诪讬诪专 诇讬讛 讟注诪讗 诪砖讜诐 讚诪讬讞诇驻讗 讚诪砖讜诐 讗讬讞诇讜驻讬 讗讬谉 诇谞讜 诇讗讜住专讛 讻讬讜谉 讚诪砖讜诐 诇讬转讗 讚讬讚讛 讗讬谉 诇谞讜 诇讗讜住专讛 讛讜讗讬诇 讜讘诪讝讬讚 诇讗 诪讬转住专讗 诪谉 讛转讜专讛 讻讚驻专讬砖讬转 讗诇讗 讜讚讗讬 诇讗讜 讚讜拽讗 谞拽讟 谞讬砖讗讜 讚讛讜讗 讛讚讬谉 诇讝讬谞讜, 讜讟注诪讗 诪砖讜诐 讚诪谉 讛转讜专讛 讘诪讝讬讚 讻专讘 讛诪谞讜谞讗 讗住讜专讛 讜诇讻讱 讙讝专讜 讘砖讜讙讙 讘讬谉 讘讝谞讜转 讜讘讬谉 讘谞砖讜讗讬谉 讻诪讜 讘讗砖讛 砖讛诇讱 讘注诇讛 诇诪讚讬谞转 讛讬诐 讜诇讗 诪砖讜诐 讗讞诇讜驻讬 诪讗讬 诇讗讜 谞讬砖讗讜 讚讜拽讗 讚诪讬讞诇驻讗.



 讛讗 讚讗诪专讬谞谉: 诇讬诪讗 诪住讬讬注讗 诇讬讛 讜讻讜'. 讜讗诪专讬谞谉:



 诇讗 谞讬砖讗讜 讚讜拽讗. 讛讜讗 讛讚讬谉 讚讛讜讛 诪爪讬 诇诪讬讚讞讬 讛讗 诪谞讬 专讘讬 注拽讬讘讗 讛讬讗 讚讗诪专 讗讬谉 拽讬讚讜砖讬谉 转讜驻砖讬谉 讘讞讬讬讘讬 诇讗讜讬谉 讚诪砖讜讬 诇讬讛 讻注专讜讛, 讜讻讚讚讞讬谞谉 讘住讜讟讛 讘砖讬诇讛讬 驻专拽 砖谞讬 (讬讞, 讘) , 讗诇讗 注讚讬驻讗 诪讬谞讛 拽讗 诪讚讞讬 讚讗讬谉 爪专讬讱 诇讛注诪讬讚讛 讻专讘讬 注拽讬讘讗 讜讗驻讬诇讜 讛讻讬 诇讗 诪住讬讬注讗 诇讬讛 诇专讘 讛诪谞讜谞讗.



 诪转谞讬': 讜谞转谉 讙讟 诇讗砖讛 讜砖讜讘专 诇讗讬砖 讜讻讜'. 讜讗诐 转讗诪专 讜讛讗 讗诪专讬谞谉 讘驻专拽 讛诪讘讬讗 砖谞讬 (讙讬讟讬谉 讬讟, 讘) 讚讘转专讬 讚讬讛讘讬 讙讬讟讗 拽诪讬讬讛讜 爪专讬讻讬 诇诪讬拽专讬讬讛, 讗讬讻讗 诇诪讬诪专 讚讛讻讗 讘讚拽专讬讜讛 讜讘转专 讛讻讬 注讬讬诇讬讛 住讜驻专 诇讘讬 讬讚讬讛 讜谞转讞诇祝 诇讜, 讜砖诐 讛讗专讻转讬 讘住讬注转讗 讚砖诪讬讗.



专讘讬 讗诇讬注讝专 讗讜诪专 讗诐 诇讗诇转专 讬爪讗 讗讬谉 讝讛 讙讟 讗诐 诇讗讞专 讝诪谉 讬爪讗 讛专讬 讝讛 讙讟 诇讗 讻诇 讛讬诪谞讜 诇讗讘讚 讝讻讜转讜 砖诇 砖谞讬. 讜诪驻专砖 讘讙诪专讗:



 讛讬讻讬 讚诪讬 诇讗诇转专 讗诪专 专讘 讬讛讜讚讛 讗诪专 砖诪讜讗诇 讻诇 砖讬讜砖讘讬谉 讝讛讜 诇讗诇转专 注诪讚讜 讝讛讜 诇讗讞专 讝诪谉 讜专讘 讗讚讗 讘专 讗讛讘讛 讗诪专 讻诇 讝诪谉 砖诇讗 谞讬住转 讝讛讜 诇讗诇转专 谞砖讗转 讝讛讜 诇讗讞专 讝诪谉. 讜诪讚诪驻专砖讬 诪讬诇转讬讛 讚专讘讬 讗诇讬注讝专 砖诪注讬谞谉 诪讬谞讛 讚讛讬诇讻转讗 讻讜转讬讛 讜讻驻讬专讜砖讜 讚专讘 讗讚讗 讚讚讬讬拽讗 诪转谞讬转讬谉 讻讜转讬讛 讚拽转谞讬 诇讗 讻诇 讛讬诪谞讜 诇讗讘讚 讝讻讜转讜 砖诇 砖谞讬 讜讗祝 注诇 讙讘 讚砖谞讬谞谉 诇讬讛 讗诇讬讘讗 讚砖诪讜讗诇 讚讝讻讜转 讛专讗讜讬讛 诇讘讗 诇砖谞讬 拽讗诪专 讗谞谉 讗砖谞讜讬讬 诇讗 住诪讻讬谞谉 诇讛拽诇.
讬专讜砖诇诪讬, 诪讛 讗谞谉 拽讬讬诪讬谉 讗诐 讘砖讟注讛 讗祝 专讘讬 讗诇讬注讝专 诪讜讚讛 讗诐 讘砖诇讗 讟注讛 讗讜祝 专讘谞讬谉 诪讜讚讜讬讬 讗诇讗 讗诐 讻谉 讗谞谉 拽讬讬诪讬谉 讘住转诐 专讘讬 讗诇讬注讝专 讞砖砖 砖诪讗 诇讗 讟注讛 讜专讘谞谉 讞砖砖讬谉 讚讬诇诪讗 讟注讛.



 [讘谞讚驻住: 讻诇 讝诪谉 砖诇讗 谞砖讗转. 讬专讜砖诇诪讬 讗讬讝讛讜 注诇 讗转专 专讘讬 讝注讬专讗 讗诪专 注讚 砖诇讗 谞转讗专住讛 讜谞转讗专住讛 专讘讬 讬爪讞拽 讘专 讞拽讬诇讗 讗诪专 注讚 砖诇讗 谞砖讗转 讜谞砖讗 诪转谞讬转讗 诪住讬讬注讗 诇专讘讬 讝注讬专讗 诇讗 讻诇 讛讬诪谞讜 诇讗讘讚 讝讻讜转讜 砖诇 砖谞讬, 注讚 讻讗谉. 诪住转讘专讗 讚讗驻讬诇讜 诇讙诪专讬谉 讚讗诪专 专讘 讗讚讗 讘专 讗讛讘讛 讻诇 砖诇讗 谞砖讗转 诇讗讜 讚讜拽讗 谞砖讗转 讗诇讗 讗驻讬诇讜 谞转讗专住讛 讚讛讗 诪诪转谞讬转讬谉 讚拽转谞讬 诇讗 讻诇 讛讬诪谞讜 诇讗讘讚 讝讻讜转讜 砖诇 砖谞讬 诪住讬讬注讗 诇讬讛 讜诇讛讛讜讗 讟注诪讗 讗驻讬诇讜 谞转讗专住讛 讻谉 讻讚讗讬转讗 讘讬专讜砖诇诪讬, 讜谞砖讗转 讚拽讗诪专 诇讗 转拽砖讬 讚讛讗 讗诪专讬谞谉 讘注诇诪讗 谞砖讗转 诇讗 转爪讗 讜讗诪专讬谞谉 注诇讛 诇讗 谞砖讗转 讚讜拽讗 讗诇讗 讗驻讬诇讜 讛转讬专讜讛 诇讬谞砖讗 诇讗 转爪讗 诪讛转讬专讛 讛专讗砖讜谉 讗诇诪讗 讗驻讬诇讜 讛转讬专讜讛 诇讬谞砖讗 拽专讜 谞砖讗转 讻诇 砖讻谉 讻讗谉 砖讻讘专 谞转拽讚砖讛].





转讜住驻讜转 专讬"讚

讗诪专 注讜诇讗 诪驻谞讬 诪讛 转拽谞讜 诪诇讻讜转 讘讙讬讟讬谉 诪砖讜诐 砖诇讜诐 诪诇讻讜转 驻讬' 砖讬讗诪专讜 讻诇 讻讱 讞砖讜讘讬谉 讗谞讜 讘注讬谞讬讛诐 砖讻讜转讘讬谉 讝诪谉 砖讟专讜转讬讛谉 注诇 砖诪讬谞讜:



讜诪砖讜诐 砖诇讜诐 诪诇讻讜转 转爪讗 讜讛讜诇讚 诪诪讝专 讗讬谉 专"诪 诇讟注诪讬讛 讚讗诪专 专讘 讛诪谞讜谞讗 诪砖诪讬讛 讚注讜诇讗 讗讜诪专 讛讬讛 专"诪 讻诇 讛诪砖谞讛 诪诪讟讘注 砖讟讘注讜 讞讻诪讬诐 讘讙讬讟讬谉 讛讜诇讚 诪诪讝专. 讙专住讬' 讘驻"拽 讚注"讝 讗诪专 诇讬讛 专讘 谞讞诪谉 讘讙讜诇讛 讗讬谉 诪讜谞讬谉 讗诇讗 诇诪诇讻讬 讬讜谉 讛讜讗 住讘专 讚讞讜讬讬 拽讗 诪讚讞讬 诇讬讛 谞驻拽 讚拽 讜讗砖讻讞 讚转谞讬讗 讘讙讜诇讛 诇讗 诪讜谞讬谉 讗诇讗 诇诪诇讻讬 讬讜谉 讜诪讛讻讗 诪讜讻讞 讚诇讗 拽驻讚讬谞谉 [讘砖讟专讜转] 讘砖诇讜诐 诪诇讻讜转 讜讗祝 讘讙讬讟讬谉 谞诪讬 讛讬讜 诪讜谞讬谉 诇诪诇讻讬 讬讜谉 讜讗注"讙 讚转谞谉 讻转讘 诇砖诐 诪诇讻讜转 砖讗讬谞讛 讛讜讙谞转 讜讻讜' 注讚 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛 讜讗驻讬' 专讘谞谉 讚驻诇讬讙讬 注诇讬讛 讚专' 诪讗讬专 讜讗诪专讬 讛讜诇讚 讻砖专 诪讜讚讜 讚转爪讗 讻讚讗诪专讬谞谉 诇拽诪谉 讘驻' 讛诪讙专砖 讗驻"讛 谞讛讙讜 诇讻转讜讘 诇诪诇讻讜转 讬讜谉 讜诇讗 讞讬讬砖讬谞谉 诇砖诇讜诐 诪诇讻讜转 诪砖讜诐 讚讞讝讜 讚诇讗 讛讜讜 拽驻讚讬 注诇讬讬讛讜 讜讗讬谉 诇讜诪专 讚讜拽讗 诇砖讟专讜转 拽讗诪专 讜诇讗 诇讙讬讟讬谉 讚讻诇 讟注诪讗 讚诪讬诇转讗 讗讬谞讜 讗诇讗 诪砖讜诐 砖诇讜诐 诪诇讻讜转 讜讗诐 诇讗 讞砖讜 讘砖讟专讜转 诇讗 讬讞讜砖讜 讘讙讬讟讬谉 讗诇讗 讜讚讗讬 讻诇 讙讟 谞讛讙讜 诇讻转讜讘 诇诪诇讻讬 讬讜谉 讜讻讬讜谉 讚讘诪谞讛讙讗 转诇讬讗 诪讬诇转讗 讜诇讗 讞讬讬砖讬谞谉 诇诪转谞讬' 讜讙诐 诪讛 砖讗谞讜 谞讜讛讙讬谉 诇诪谞讜转 诇讘专讬讗转 讛注讜诇诐 讘讬谉 诇讙讬讟讬谉 讘讬谉 诇砖讟专讜转 讻砖专 讛讜讗 讜讗讬谉 诇讞讜砖 诇砖诇讜诐 诪诇讻讜转:



讛讬讛 讘诪讝专讞 讜讻转讘 讘诪注专讘 讜讻讜'. 诪讗谉 讗讬诇讬诪讗 讘注诇 讛讬讬谞讜 砖讬谞讛 砖诪讜 讜砖诪讛 砖诐 注讬专讜 讜砖诐 注讬专讛 讗诇讗 诇讗讜 住讜驻专 讜讻讚讗诪专 诇讛讜 专讘 诇住驻专讬讛 讻讬 讬转讘讬转讜 讘砖讬诇讛 讻转讘讬转讜 讘砖讬诇讛 讜讗注"讙 讚诪住讬专讬 诇讻讬 诪讬诇讬 讘讛讬谞讜 讜讻讬 讬转讘讬转讜 讘讛讬谞讜 讻转讘讬转讜 讘讛讬谞讜 讜讗注"讙 讚诪住讬专讬 诇讻讜 诪讬诇讬 讘砖讬诇讛 驻讬' 讗诐 谞诪住专 诇讛诐 诇讻转讜讘 讙讟 诇讗砖讛 讘讛讬谞讜 讘讗讞讚 讘谞讬住谉 讜讗讞专讜 诇讻转讘讜 注讚 砖讘讗讜 诇砖讬诇讛 讘注砖专讛 讘谞讬住谉 砖讛谉 爪专讬讻讬谉 诇讻转讜讘 讛讝诪谉 讘注砖专讛 讘谞讬住谉 砖讗诐 讬讻转讘讜 讘讗' 讘谞讬住谉 讛讜讛 诇讬讛 谞讻转讘 讘讬讜诐 讜谞讞转诐 讘诇讬诇讛 讚驻住讜诇 讜爪专讬讱 诇讛砖讜讜转 讝诪谉 讻转讬讘转讜 注诐 讞转讬诪转讜 讜讛诇讻讱 讻讜转讘讬谉 讘注砖专讛 讘谞讬住谉 讘讝诪谉 砖讻讜转讘讬谉 讗讜转讜 讜讛诇讻讱 讛谉 爪专讬讻讬谉 诇讻转讜讘 砖讘砖讬诇讛 谞讻转讘 讛讙讟 砖讛专讬 讘注砖专讛 讘谞讬住谉 讘砖讬诇讛 讛谉 注讜诪讚讬谉 讜讗注"驻 砖讛讚讘专讬诐 谞诪住专讜 诇讛谉 讘讛讬谞讜 讗讬谉 讻讜转讘讬谉 讗诇讗 讘砖讬诇讛 诪驻谞讬 砖讘讝诪谉 讛讻转讜讘 讘讙讟 讘砖讬诇讛 讛讬讜 注讜诪讚讬诐 讜讗诐 砖讬谞讜 讜讻转讘讜 砖讘讛讬谞讜 谞讻转讘 讛讜讗 驻住讜诇 砖诇诪讛 讻讜转讘讬谉 讛诪拽讜诐 讘讙讟讬谉 讗讜 讘砖讟专讜转 讻讚讬 砖转专讗讛 注讚讜转 砖讗转讛 讬讻讜诇 诇讛讝讬诪讛 砖讛讛讝诪讛 讛讬讗 转诇讜讬讛 讘讝诪谉 讜讘诪拽讜诐 讻讚转谞谉 讘住谞讛讚专讬谉 讘讗讬讝讛 讬讜诐 讜讘讗讬讝讛 砖注讛 讘讗讬讝讛 诪拽讜诐 讜讗诐 讬讘讗 诇讛讝讬诪谉 讬讗诪专讜 诇讛诐 讜讛诇讗 讘讬讜诐 驻诇讜谞讬 注诪谞讜 讛讬讬转诐 讘诪拽讜诐 驻诇讜谞讬 谞诪爪讗 砖注讬拽专 讛讛讝诪讛 讛讬讗 转诇讜讬讛 讘诪拽讜诐 讜讘讝诪谉 讜讛诇讻讱 讗诐 砖讬谞讜 讛诪拽讜诐 驻住讜诇 讛讜讗 讚讛讜讬讗 诇讛 注讚讜转 砖讗讬 讗转讛 讬讻讜诇 诇讛讝讬诪讛 讜讻诇 注讚讜转 砖讗讬 讗转讛 讬讻讜诇 诇讛讝讬诪讛 拽讬"诇 讚诇讗 砖诪讛 注讚讜转:



[诪转谞讬'] 转爪讗 诪讝讛 讜诪讝讛. 驻讬' 讗诐 谞砖讗转 讘讙讟 讝讛 转爪讗 诪谉 讛砖谞讬 诪驻谞讬 砖谞砖讗转 讘讙讟 驻住讜诇 讜讗注"驻 砖讞讜讝专 讛专讗砖讜谉 讜谞讜转谉 诇讛 讙讟 讻砖专 讗住讜专讛 讛讬讗 诇讜 诪驻谞讬 砖谞讘注诇讛 诇讜 讘讗讬住讜专 讜讻讗砖转 讗讬砖 讛诪讝谞讛 转讞转 讘注诇讛 讚讬讬谞讬谞谉 诇讛 砖讗住讜专讛 诇讘注诇 讜讗住讜专讛 诇讘讜注诇 讜诇专讗砖讜谉 谞诪讬 讗住讜专讛 诇讞讝讜专 诪驻谞讬 砖讝谞转讛 转讞转讬讜 讜爪专讬讻讛 讙讟 诪讝讛 讜诪讝讛 诪谉 讛专讗砖讜谉 爪专讬讻讛 讙讟 砖讛专讬 讛专讗砖讜谉 讛讬讛 驻住讜诇 讜诪谉 讛砖谞讬 爪专讬讻讛 讙讟 诇讗 诪讬讘注讬讗 讘砖诇讜诐 诪诇讻讜转 讗讜 讛讬讛 讘诪讝专讞 讜讻转讘 讘诪注专讘 砖驻住讜诇讬谉 诪讚专讘谞谉 讜讻砖专讬谉 讛谉 诪讚讗讜专讬讬转讗 讜转驻住讜 讘讛 拽讚讜砖讬 砖谞讬 砖讛讬讗 爪专讬讻讛 讙讟 诪诪谞讜 讗诇讗 讗驻讬诇讜 讘砖讬谞讛 砖诪讜 讜砖诪讛 砖讛讜讗 驻住讜诇 诪讚讗讜专讬讬转讗 讜讛讬讗 讗砖转 讗讬砖 讜诇讗 转驻住讬 讘讛 拽讚讜砖讬 [砖谞讬] 爪专讬讻讛 讙讟 诪诪谞讜 砖诪讗 讬讗诪专讜 讛注讜诇诐 讙讬专砖讛 讛专讗砖讜谉 讘讙讟 讻砖专 讜诪砖"讛 谞砖讗讛 讛砖谞讬 讜注讻砖讬讜 讗砖转 讗讬砖 讬爪讗讛 讘诇讗 讙讟 讛诇讻讱 诪砖讜诐 讙讝专讛 讝讜 讗爪专讻讜讛 讙讟 诪谉 讛砖谞讬 讻讚讗诪专谉 讘讛讗砖讛 专讘讛:



讗讬谉 诇讛 讻转讜讘讛 讜讻讜' 讚诪讗讬 讟注诪讗 转拽讬谞讜 专讘谞谉 讻转讜讘讛 讻讚讬 砖诇讗 转讛讗 拽诇讛 讘注讬谞讬讜 诇讛讜爪讬讗讛 讛讗 转讛讗 拽诇讛 讜拽诇讛:



讜诇讗 驻讬专讜转 讜诇讗 诪讝讜谞讜转 讜诇讗 讘诇讗讜转. 诪"讟 转谞讗讬 讻转讜讘讛 讻讻转讜讘讛:



讜诇讗 驻讬专讜转. 驻讬' 讚讬谉 驻讬专讜转 砖转拽谞讜 诇讗砖讛 驻讚讬讬讛 诪谉 讛砖讘讬讛 转讞转 谞讻住讬 诪诇讜讙 诇讗 讗讬转 诇讛 讻诇讜诐:



讜诇讗 诪讝讜谞讜转 讗驻讬诇讜 诇讜讜转讛 讜讗讻诇讛 讗讬谞讜 诪砖诇诐 诇讛:



讜诇讗 讘诇讗讜转 讗驻讬诇讜 讘诇讗讜转讬讛 砖讛诐 讘注讬谉 诪谞讻住讬 谞讚讜谞讬讬转讛 拽谞住讜讛 讞讻诪讬诐 诇讛驻住讬讚诐 诪驻谞讬 砖谞砖讗转 讘讙讟 讝讛 讜诇讗 讛专讗转讜 诇讞讻诪讬诐 讜讗诐 谞讟诇讛 诪讝讛 讜诪讝讛 转讞讝讬专 讜诇讗 讗诪专讬谞谉 诪讗讬 讚转驻住 转驻住 讜讛讜诇讚 诪诪讝专 诪讝讛 讜诪讝讛 诪谉 讛砖谞讬 讛讜讬 诪诪讝专 诪讚讗讜专讬讬转讗 讛讬讻讗 讚讛讙讟 讛讜讗 驻住讜诇 诪讚讗讜专讬讬转讗 讻讙讜谉 砖讬谞讛 砖诪讜 讜砖诪讛 讜讘砖诇讜诐 诪诇讻讜转 讜讛讬讛 讘诪讝专讞 讜讻转讘 讘诪注专讘 砖讛讜讗 驻住讜诇 诪讚专讘谞谉 讛讜讬 诪诪讝专 诪讚专讘谞谉 讜讗住讜专 讘诪诪讝专转 讜讗讬谞讜 诇讜拽讞 诇讜 讻砖专讛 砖讛讜讗 诪诪讝专 诪讚专讘谞谉 讜诇讗 诪诪讝专转 讚诪讚讗讜专讬讬转讗 讛讜讬 讻砖专 讗诇讗 诇讜拽讞 讙讬讜专转 讚拽讛诇 讙专讬诐 诇讗 讗拽专讬 拽讛诇 讜讻谉 讗诐 讛讞讝讬专 诇讛 讛专讗砖讜谉 讛讜讬 诪诪讝专 诪讚专讘谞谉 诇讗 讝讛 讜讝讛 诪讟诪讗讬谉 诇讛 讚讗诪专 诪专 诪讟诪讗 讛讜讗 诇讗砖转讜 讻砖专讛 讜讗讬谞讜 诪讟诪讗 诇讗砖转讜 驻住讜诇讛 讜讗驻讬诇讜 讘讙讟 驻住讜诇 诪讚专讘谞谉 讚诪讚讗讜专讬讬转讗 讞讝讬讗 诇讬讛 讜讗诪专讬谞谉 诇讛 讬讟诪讗 诪爪讜讛 讘"讚 注讜拽专讬谉 讚讘专讬 转讜专讛 讘砖讘 讜讗诇 转注砖讛:



讜诇讗 讝讛 讜讝讛 讝讻讗讬谉 讘诪爪讬讗转讛 诪"讟 讗诪专讜 讞讻诪讬诐 诪爪讬讗转 讗砖讛 诇讘注诇讛 诪砖讜诐 讗讬讘讛 讛讗 转讛讜讬 诇讛 讗讬讘讛. 讜诇讗 讘诪注砖讛 讬讚讬讛 讚诪讗讬 讟注诪讗 讗诪讜专 专讘谞谉 诪注砖讛 讬讚讬讛 诇讘注诇讛 诪砖讜诐 讚拽讗讻诇讛 诪讝讜谞讬 讛讻讗 讻讬讜谉 讚诪讝讜谞讬 诇讬转 诇讛 诪注砖讛 讬讚讬讛 诇讗讜 讚讬讚讬讛 讛讜讬:



讜诇讗 讘讛驻专转 谞讚专讬讛. 讟注诪讗 诪讗讬 讗诪讜专 专讘谞谉 讘注诇 诪讬驻专 讻讚讬 砖诇讗 转转讙谞讛 注诇 讘注诇讛 讛讻讗 转转讙谞讛 讜转转讙谞讛 讛讬转讛 讘转 讬砖专讗诇 谞驻住诇讛 诪谉 讛讻讛讜谞讛 驻讬' 讚讞砖讘讬谞谉 诇讛 讝讜谞讛 讜讻谉 讘转 讻讛谉 诪谉 讛转专讜诪讛 讜讘转 诇讜讬 诪谉 讛诪注砖专讜转 诪砖讜诐 拽谞住讗:



诪转讜 讗讞讬讜 砖诇 讝讛 讜讻讜' 驻讬' 讞讜诇爪讬谉 讚讛讗 讗砖转 讗讞讬讜 讛讬讗 讜诇讗 诪讬讬讘诪转 诪砖讜诐 拽谞住讗 讗讜 诪砖讜诐 讙讝讬专讛 讚讛讜讬讗 诇讛 讙专讜砖转 讗讞讬讜 讜砖诪讗 讬讗诪专讜 讙讬专砖 讝讛 讜谞砖讗 讝讛 讜讛讜讬讗 诇讛 讙专讜砖转 讗讞讬讜. 讜讗讬谉 讬讜专砖讬讜 砖诇 讝讛 讜讻讜' 讝讜 讛讬讗 讻转讜讘转 讘谞讬谉 讚讻专讬谉 讛讻讬 诪驻专砖 诇讛 讘讬讘诪讜转:



讗诪专 专讘 讛讜谞讗 讗诪专 专讘 讝讜 讚讘专讬 专"诪 讗讘诇 讞讻诪讬诐 讗讜诪专讬诐 讛讜诇讚 讻砖专. 驻讬' 讘讜诇讚 诪诪讝专 驻诇讬讙讬 专讘谞谉 讚诇讗 诪砖讜讜 诇讬讛 诪诪讝专 讜诪讜转专 讘讬砖专讗诇讬转 讗讘诇 讘转爪讗 诪讝讛 讜诪讝讛 诇讗 驻诇讬讙讬 专讘谞谉 讚讛讻讬 讗诪专讬' 讘驻讬专拽讬谉 讚诇拽诪谉 讚讘砖诇讜诐 诪诇讻讜转 诇专讘谞谉 转爪讗 讜诇讗 驻诇讬讙讬 专讘谞谉 讗诇讗 砖讛讜诇讚 讻砖专:



讜诪讜讚讬诐 讞讻诪讬诐 诇专"诪 讘砖讬谞讛 砖诪讜 讜砖诪讛 砖诐 注讬专讜 讜砖诐 注讬专讛 砖转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛 诪驻谞讬 砖讛讜讗 驻住讜诇 转讜专讛:



讗诪专 专讘 讗砖讬 讗祝 讗谞谉 转谞讬谞讗 砖讬谞讛 砖诪讜 讜砖诪讛 砖诐 注讬专讜 讜砖诐 注讬专讛 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛 讛讗 诪讗谉 拽转谞讬 诇讛 讗讬诇讬诪讗 专' 诪讗讬专 谞讬注专讘讬谞讛讜 讜谞讬转谞谞讛讜 讗诇讗 诇讗讜 砖"诪 专讘谞谉 讛讬讗 砖"诪:



诪转谞讬' 讻诇 讛注专讬讜转 砖讗诪专讜 爪专讜转讬讛谉 诪讜转专讜转 讛诇讻讜 讛爪专讜转 讜谞砖讗讜 讜谞诪爪讗讜 讗诇讜 讗讬讬诇讜谞讬转 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛:



讛讻讜谞住 讗转 讬讘诪转讜 讜讛诇讻讛 爪专转讛 讜谞砖讗转 诇讗讞专 讜谞诪爪讗转 讝讜 讗讬讬诇讜谞讬转 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛. 驻讬' 讻诇 讛注专讬讜转 砖讗诪专讜 爪专讜转讬讛谉 诪讜转专讜转 讗诇讜 讟"讜 注专讬讜转 砖讗诪专讜 讞讻诪讬诐 砖爪专讜转讬讛谉 诪讜转专讜转 诇讬谞砖讗 诇砖讜拽 讘诇讗 讞诇讬爪讛 讻砖诪转讜 讘注诇讬讛谉 讘诇讗 讘谞讬诐 讗诐 讛诇讻讜 讛爪专讜转 讛讗诇讜 讜谞砖讗讜 诇砖讜拽 讜谞诪爪讗讜 讛注专讬讜转 讗讬讬诇讜谞讬转 讜讗讬讙诇讬 诪讬诇转讗 砖讛讬讜 拽讚讜砖讬 讛诪转 讘讛谉 讘讟注讜转 讜谞诪爪讗讜 砖诇讗 讛讬讜 讗诇讜 爪专讜转讬讛谉 讜诇讗 驻讟专讜诐 讛注专讬讜转 讛讗诇讜 诪谉 讛讞诇讬爪讛 转爪讗 诪讝讛 讜诪讝讛 驻讬' 诪讛讘注诇 砖谞讬砖讗转 诇讜 讜诪讬讘诐 讜讻诇 讛讚专讻讬诐 讛讗诇讜 讘讛:



讜讻谉 讛讻讜谞住 讗转 讬讘诪转讜 讜谞驻讟专讛 爪专转讛 讘讘讬讗转讛 讻讚讗诪专谉 讘讬转 讗' 讛讜讗 讘讜谞讛 讜诇讗 砖转讬诐 讜谞诪爪讗转 讝讜 砖谞转讬讘诪讛 讗讬诇讜谞讬转 讜讗讬谉 讬讘讜诪讬讛 讬讬讘讜诪讬谉 砖讛专讬 诇讗 讛讬转讛 讗砖转 讛诪转 讜谞诪爪讗转 砖诇讗 谞驻讟专讛 爪专转讛 讜谞砖讗转 诇砖讜拽 讘诇讗 讞诇讬爪讛 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛:



讙专住讬' 讘讛讗砖讛 专讘讛 转"专 讝讜 讚讘专讬 专' 注拽讬讘讗 讚讗诪专 讬砖 诪诪讝专 诪讞讬讬讘讬 诇讗讜讬谉 讗讘诇 讞讻"讗 讗讬谉 诪诪讝专 诪讬讘诪讛:



讗诪专 专讘 讛诪谞讜谞讗 砖讜诪专转 讬讘诐 砖讝谞转讛 讗住讜专讛 诇讬讘诪讛 讜讗诪专讬谞谉 讘砖诇讛讬 驻"讘 讚住讜讟讛 讗诪专讬 讘诪注专讘讗 讗讬谉 讛诇讻讛 讻专讘 讛诪谞讜谞讗:



诪转谞讬' 讻转讘 讛住讜驻专 讜讟注讛 讜谞转谉 讙讟 诇讗砖讛 讜砖讜讘专 诇讗讬砖 讜谞转谞讜 讝讛 诇讝讛 讜诇讗讞专 讝诪谉 讛专讬 讙讟 讬讜爪讗 诪讬讚 讛讗讬砖 讜砖讜讘专 诪讬讚 讛讗砖讛 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛 专' 讗诇注讝专 讗讜诪专 讗诐 诇讗诇转专 讬爪讗 讗讬谞讜 讙讟 讜讗诐 诇讗讞专 讝诪谉 讬爪讗 讛专讬 讝讛 讙讟 砖诇讗 讻诇 讛讬诪谞讜 诪谉 讛专讗砖讜谉 诇讗讘讚 讝讻讜转讜 砖诇 砖谞讬 驻讬' 讗诇讛 讛诐 讚讘专讬 讛讘注诇 讛诪注专注专 砖讗讜诪专 讻讬 讛住讜驻专 讟注讛 讜谞转谉 讛讙讟 砖讛讬讛 爪专讬讱 诇讬转谉 诇讜 谞转谞讜 诇讗砖讛 讜讛砖讜讘专 砖讛讬讛 爪专讬讱 诇转转 诇讗砖讛 谞转谉 诇讜 讜讻砖谞转谞讜 讝讛 诇讝讛 谞诪爪讗 砖讗谞讬 谞转转讬 诇讗砖转讬 讛砖讜讘专 讜讛讬讗 谞转谞讛 诇讬 讛讙讟 讜住讘专转讬 诇讙专砖 讗转 讗砖转讬 讘讙讟 讜讙专砖转讬讛 讘砖讜讘专 讜讛专讬 专讙诇讬诐 诇讚讘专 砖讛砖讜讘专 讬讜爪讗 诪转讞转 讬讚 讛讗砖讛 讜讛讙讟 诪转讞转 讬讚 讛讗讬砖 转"拽 住讘专 讞讬讬砖讬谞谉 诇讚讘专讬 讛讘注诇 讜讗诐 谞砖讗转 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛:



讜专' 讗诇注讝专 住讘专 讗诐 诇讗诇转专 讬爪讗 讝讛 讛住驻拽 诇驻谞讬谞讜 讞讬讬砖讬谞谉 讜讗讬谞讜 讙讟 讗讘诇 讗诐 诇讗讞专 讝诪谉 讬爪讗 讛专讬 讝讛 讙讟 砖诇讗 讻诇 讛讬诪谞讜 诪谉 讘注诇 讛专讗砖讜谉 讜讻讜' 讗诇讗 讗诪专讬谞谉 拽谞讜谞讬讗 注砖讛 注诐 讛讗砖讛 谞讜转谉 诇讛 讛砖讜讘专 讜讛讬讗 谞转谞讛 诇讜 讛讙讟 讻讚讬 诇讗讜住专讛 注诇 讛砖谞讬 讛诇讻讱 诇讗 诪讛诪谞讬谞谉 诇讬讛:



讛讬讻讬 讚诪讬 诇讗诇转专 讜讛讬讻讬 讚诪讬 诇讗讞专 讝诪谉 讗诪专 专讘 讬讛讜讚讛 讗诪专 砖诪讜讗诇 讻诇 讝诪谉 砖讬讜砖讘讬谉 讝讛讜 诇讗诇转专 注诪讚讜 讝讛讜 诇讗讞专 讝诪谉 讜专讘 讗讚讗 讘专 讗讛讘讛 讗讜诪专 讗诐 诇讗 谞砖讗转 讝讛讜 诇讗诇转专 讜讗诐 谞砖讗转 讝讛讜 诇讗讞专 讝诪谉 转谞谉 诇讗 讻诇 讛讬诪谞讜 诪谉 讛专讗砖讜谉 诇讗讘讚 讝讻讜转讜 砖诇 砖谞讬 讘砖诇诪讗 诇专讘 讗讚讗 讘专 讗讛讘讛 讛讬讬谞讜 讚拽转谞讬 砖谞讬 讗诇讗 诇砖诪讜讗诇 诪讗讬 砖谞讬 讝讻讜转 讛专讗讜讬讛 诇砖谞讬 砖诪砖讬爪讗转 诪诇驻谞讬 讛注讚讬诐 讘讞讝拽转 诪讙讜专砖转 讝讻转讛 诇讛谞砖讗 诇砖谞讬 讜诪讚拽诪驻专砖讬 讗诪讜专讗讬 诇诪讬诇转讗 讚专讘讬 讗诇注讝专 砖"诪 讚讛诇讻转讗 讻讜转讬讛 讜诪住转诪讗 [讛诇讻转讗] 讻讜转讬讛 讚专讘 讗讚讗 讘专 讗讛讘讛 讚讚讬拽讗 诪转谞讬转讬谉 讻讜转讬讛 讜驻讬专讜拽讗 讚砖诪讜讗诇 砖讬谞讜讬讗 讛讬讗 讜讗砖讬谞讜讬讗 诇讗 住诪讻讬谞谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讝讬谞讜 诇讗 讻讜' 讜讛"诇 谞讜砖讗 讗转 讞诇讜爪转讜 讚拽诐 诇讬讛 讘诇讗 讬讘谞讛 注讻"诇 讻转讘 诪讛专砖"诇 诇讗 讗讜讻诇 诇讛讘讬谉 讚讛讗 讗砖转 讗讞讬讜 诪诪砖 讻讜' 讗讘诇 讛讬讻讗 砖谞砖讗讛 讗讞专 讻讱 讚讛"诇 讻讙专讜砖转 讗讞讬讜 诪诪砖 讻讜' 注讻"诇 讜讗谞讬 转诪讛 注诇讬讜 诪讛讬讗讱 讬爪讗 诇讜 讚讬谉 讝讛 讚讛"诇 讻讙专讜砖转 讗讞讬讜 讜讗讬 诪砖讜诐 砖讻讘专 谞砖讗讛 讗讞专 讛专讬 诪讚讬谞讗 砖专讬 诇讬讬讘诪讛 讗讞专 讻讱 讗讬 诇讗讜 诪砖讜诐 讚诪讞诇驻讗 讘讗砖讛 砖讛诇讱 讘注诇讛 诇诪讚讛"讬 讻讚讗诪专讬谞谉 讘讛讚讬讗 讘讬讘诪讜转 驻专拽 讛讗砖讛 讬讘诪讛 拽讬讚讜砖讬谉 讗讬谉 讘讛 谞砖讜讗讬谉 讬砖 讘讛 讜诪砖讜诐 讚诪讬讞诇驻讗 讻讜' 讗诇讗 讛讻讗 诪砖讜诐 讚讞诇抓 诇讗 拽诐 诇讬讛 讘诇讗 讬讘谞讛 讜讚讘专讬 专砖"讬 讗诪转 讛谉 讘诇讬 讙诪讙讜诐 讜拽"诇:


讘讚"讛 讚诪讞诇驻讗 讻讜' 讗讘诇 讝谞讜转 诇讬转 诇讬讛 拽诇讗 讻讜诇讬 讛讗讬 讜诪讬讚注 讬讚注讬 讻讜' 讜诇讗 讞砖讚讬 诇讬讛 讘讞诇讜爪讛 注讻"诇 专"诇 讚谞讬砖讗讜 讘讛讬转专 讬砖 诇讛 拽讜诇 讜讻"注 讬讚注讬 讘讬讛 讗讘诇 诇讗 讬讚注讬 砖谞驻讟专讛 诇砖讜拽 注诇 讬讚讬 爪专转讛 讗诇讗 住讘专讬 注"讬 讞诇讬爪讛 讜拽诐 诇讬讛 讘诇讗 讬讘谞讛 讗讘诇 讝讬谞转讛 诇讬转 诇讬讛 拽诇讗 讻讜诇讬 讛讗讬 讜诇讗讜 讻"注 讬讚注讬 讘讬讛 讜诪讬 砖讬讚注 讘驻专讬爪讜转讗 诇讗 讞砖讚讬 诇讛 讘讞诇讜爪讛 讗诇讗 讚讝讬谞转讛 拽讜讚诐 讞诇讬爪讛 讜诪讛专砖"诇 讛讗专讬讱 讘驻讬' 讚讘专 讝讛 讜讗讬谉 讻讗谉 诪拽讜诐 诇讛讗专讬讱 讜讚讜"拽:


转讜住' 讘讚"讛 讝讜 讚讘专讬 专' 诪讗讬专 讻讜' 讚诪砖诪注 诪讙讜专砖转 讜转谞砖讗 诇讻转讞诇讛 讻讜' 讗"讻 讛讬讗讱 讗谞讜 讻讜转讘讬谉 讻讜' 讛讗 拽讬"诇 讻专讘 讘讗讬住讜专讬 讜诇讚讬讚讬讛 讗住讜专 诇讙专砖 讻讜' 注讻"诇 讬砖 诇讚拽讚拽 讟讜讘讗 讘讚讘专讬讛诐 诪诪讛 砖讚拽讚拽讜 诇拽诪谉 诇驻讬' 专"转 讚讛砖转讗 砖讛讘讬谞讜 诇砖诪讜讗诇 谞诪讬 诪讙讜专砖转 讚讜拽讗 讘讚讬注讘讚 讜诇讗 转谞砖讗 诇讻转讞诇讛 讗讬 谞诪讬 讚诇讗 拽讬"诇 讻专讘 讘讗讬住讜专讬 讛讬讗讱 讗谞讜 讻讜转讘讬谉 诇讻转讞诇讛 诇讘专讬讗转 注讜诇诐 讚诇砖诪讜讗诇 谞诪讬 诪讙讜专砖转 讘讚讬注讘讚 拽讗诪专 讜注讜讚 拽砖讛 讛讱 拽讜砖讬讗 讗"讻 讛讬讗讱 讗谞讜 讻讜转讘讬谉 诇讘专讬讗转 讻讜' 讗讬谉 讝讛 转讜诇讛 讘诪讗讬 讚驻诇讬讙 专讘 讗讚砖诪讜讗诇 讗诇讗 讻讬讜谉 讚拽讬讬诪讗 诇谉 讻专讘 讘讗讬住讜专讬 讜讛讜诇讚 讻砖专 拽讗诪专 讚诪砖诪注 诇讻转讞诇讛 诇讗 转谞砖讗 讛讬讗讱 讗谞讜 讻讜' 讙诐 讛诇砖讜谉 砖讻转讘讜 讛诇讻讛 讻专讘 讘讗讬住讜专讬 讜诇讚讬讚讬讛 讗住讜专 诇讙专砖 讘讜 诇讻转讞诇讛 讗讬谞讜 诪讚讜拽讚拽 讚诇砖诪讜讗诇 谞诪讬 讛砖转讗 诪砖诪注 诇讛讜 讚诪拽讜讚砖转 讘讚讬注讘讚 讚讜拽讗 讗讘诇 诇专讘 讛诇"诇 讚诇讗 转谞砖讗 诇讻转讞诇讛 讜讻诪"砖 讛专讗"砖 讗讜 讻诪"砖 讛专"谉 诇专讘 讚讛讜诇讚 讻砖专 讜转爪讗 讜诪讛专砖"诇 讻转讘 讘讝讛 讜诇讚讬讚讬讛 讗住讜专 诇讙专砖 讻讜' 驻讬' 讗驻讬诇讜 诇讚讬讚谉 讚诇讬讻讗 拽驻讬讚讗 诪"诪 讗住讜专 诇讻转讞诇讛 讚诪谞诇谉 诇讛拽诇 讻"讻 注讻"诇 讜讗讬谉 讝讛 讗诇讗 讚讘专讬 谞讘讬讗讜转 讘讚讘专讬讛诐 讚讗讻转讬 诇讗 讛讝讻讬专讜 讛讱 住讘专讗 砖讻转讘讜 诇拽诪谉 讚诇讚讬讚谉 讗讬谉 拽驻讬讚讗 讜注诇 讻谉 讛谞专讗讛 诪讛 砖讻转讘讜 讜诇讚讬讚讬讛 讗住讜专 诇讙专砖 讘讜 诇讻转讞诇讛 专"诇 诇讚讬讚讬讛 谞诪讬 讛讬讬谞讜 诇砖诪讜讗诇 谞诪讬 诪讬讛转 讗住讜专 诇讙专砖 讘讜 讚诪讙讜专砖转 讘讚讬注讘讚 诪砖诪注 讜讛砖转讗 拽讜砖讬讬转诐 诇驻专砖"讬 讚驻诇讬讙 专讘 讗讚砖诪讜讗诇 拽砖讛 讘讬谉 诇专讘 讜讘讬谉 诇砖诪讜讗诇 讛讬讗讱 讗谞讜 讻讜转讘讬谉 讻讜' 诇专讘 讚拽讬讬诪讗 诇谉 讻讜讜转讬讛 拽砖讛 诇驻住讜诇 讗驻讬诇讜 讘讚讬注讘讚 讚诇讗 转谞砖讗 讜诇讚讬讚讬讛 诇砖诪讜讗诇 讗住讜专 诪讬讛转 诇讙专砖 讘讜 诇讻转讞诇讛 讗讱 拽"拽 讘转讬专讜爪诐 讻讬讜谉 讚诇讗 拽砖讬讗 诇讛讜 讗诇讗 讛讗 讚讛讬讗讱 讗谞讜 讻讜转讘讬谉 诇讘专讬讗转 讻讜' 讛"诇 诇转专讜爪讬 讘驻砖讬讟讜转 讻诪"砖 诇拽诪谉 诪砖讜诐 讚讛砖转讗 诇讬讻讗 砖诇讜诐 诪诇讻讜转 砖讗驻讬诇讜 注讜讘讚讬 讻讜讻讘讬诐 讗讬谞谉 诪讜谞讬谉 讻讜' 讜讗驻讬诇讜 诇专讘讬 诪讗讬专 谞讬讞讗 讘讛讗讬 讟注诪讗 讻谞专讗讛 诪讚讘专讬讛诐 诇拽诪谉 诇驻讬' 专讘讬谞讜 转诐 砖讛讜爪专讻讜 诇讜诪专 讜讗注"讙 讚住转诐 诇谉 转谞讗 讻专讘讬 诪讗讬专 讻讜' 讚诪砖诪注 讚诇驻讬专讜砖 专讗砖讜谉 谞讬讞讗 讗祝 诇专讘讬 诪讗讬专 讜诪讛 诇讜 诇讛专专"讗 诇驻诇讜讙讬 讘讬谉 住谞讟专 诇诪诇讻讜转 讗讞专转 讚讗讬谉 讝讛 转讜诇讛 讻诇诇 诇拽讜砖讬讬转诐 讜诇转讬专讜爪诐 讜讗驻砖专 砖讘讗 讛专专"讗 诇拽讬讬诐 驻专砖"讬 讜砖诇讗 诇讛讻专讬注 讻驻讬专讜砖 专讘讬谞讜 转诐 讚讗讬 讗砖诇讜诐 诪诇讻讜转 拽讗讬 讻驻专砖"讬 讜驻诇讬讙 专讘 讗讚砖诪讜讗诇 讛"诇 诇转诇诪讜讚讗 诇诪讬诪专 专讘讬 讗讘讗 讗诪专 专讘 讛讜谞讗 讗诪专 专讘 讻讜' 讚讛讜讛 诪砖诪注 讚驻诇讬讙 讗讘诇 讗诪专 专讘讬 讗讘讗 讻讜' 诪砖诪注 讚诪诇转讗 讘讗谞驻讬 谞驻砖讬讛 讛讬讗 讻诪"砖 讛专"谉 讜诇讝讛 讻转讘讜 讚讛专专"讗 拽讬讬诐 驻专砖"讬 讚诇拽"诪 讚讗讬 谞诪讬 讚拽讗讬 讗砖诇讜诐 诪诇讻讜转 诇讗 驻诇讬讙讬 讚讬砖 诇讞诇拽 讘讬谉 住谞讟专 诇诪诇讻讜转 讗讞专转 讜转讜 诇讗 诪讬讚讬 讜讚讜"拽:


讘讚"讛 谞讬砖讗讜 讻讜' 讜注讜讚 诇讗讬讻讗 讚讗诪专讬 谞讬砖讗讜 讜讛"讛 诇讝讬谞讜 诪讗讬 住"讚 讻讬讜谉 讚讛讛讬讗 讙讝讬专讛 讻讜' 注讻"诇 诇诪讗讬 讚诪砖谞讬 诇讗 谞讬砖讗讜 讜讛"讛 诇讝讬谞讜 诇讗 转拽砖讬 诇讛讜 讛讻讬 讚讛"拽 诇讗 转讚讬讬拽 诪讬谞讬讛 谞砖讗讜 诪砖讜诐 讚诪讞诇驻讗 讻讜' 讜诇讗 讝讬谞讜 讗诇讗 讚讛"讛 讝讬谞讜 讜诪讟注诐 讗讞专 讻讚专讘 讛诪谞讜谞讗 讗讘诇 诇讗讬讻讗 讚讗诪专讬 讛讬讗讱 讘注讬 诇住讬讜注讬 诪讬谞讬讛 讚讛"讛 诇讝讬谞讜 讻讬讜谉 讚讛讗讬 讟注诪讗 讚诪讞诇驻讗 讻讜' 诇讗 砖讬讬讻讬 讘讝讬谞讜 讻诇诇 讗讘诇 诇驻专"讬 诇拽诪谉 谞讬讞讗 谞诪讬 诇讗讬讻讗 讚讗诪专讬 讚诇讗 诪住转讘专 诇讬讛 诇讗住讜专 谞砖讗讜 讗讬 诇讗讜 诪砖讜诐 讝讬谞讜 讚讗住讜专 讜拽"诇:


讘讗"讚 讙讘讬 讗"诇 诪转 讘注诇讱 讜谞砖讗转 谞砖讗转 讗讬谉 讝讬谞转讛 诇讗 讻讚讚讬讬拽 讛讻讗 讻讜' 注讻"诇 专"诇 讚讛转诐 注"讻 讘讗"讗 诇讬讻讗 诇讚讬讜拽讬 讛讻讬 讚讜讚讗讬 讝讬谞转讛 讘讗"讗 讚讗住讜专讛 诇讘讜注诇 讗讬 谞诪讬 讬砖 诇驻专砖 讚讛转诐 谞诪讬 讘讗"讗 讗讬讻讗 诇讚讬讜拽讬 讛讻讬 讘讝讬谞转讛 讘讻讛"讙 讘讗"诇 诪转 讘注诇讬讱 讻讜' 讚讛讜讛 讝讬谞转讛 讘砖讜讙讙 讚住讘讜专讛 讛讬讗 讚驻谞讜讬讛 讛讬讗 讜诇驻专"讬 谞讬讞讗 讚讛转诐 诇讬讻讗 诇讚讬讜拽讬 讗讘诇 讝讬谞转讛 诇讗 讚谞砖讗讜 谞诪讬 讗讬谞讛 讗住讜专讛 讗诇讗 诪砖讜诐 讝讬谞转讛 讗讘诇 讛讻讗 讻讬讜谉 讚讗讬讻讗 诇诪讟注讬 讘谞砖讗讜 讛讜讛 讟注诪讗 诪砖讜诐 讚诪讞诇驻讗 讗讘诇 讝讬谞讜 诇讗 讜讛"诇 诇诪谞拽讟 讟驻讬 讝讬谞讜 讚诪讬谞讬讛 谞诪讬 谞砖诪注 谞砖讗讜 讚讗讬讻讗 诇诪讙讝专 讘讙讜驻讬讛 讜讚讜"拽:


讘讗"讚 诇讗 诪转讜拽诪讗 诪转谞讬' 诇驻讬 讝讛 讞讜诇拽转 注诇 讻讜' 注讻"诇 讻爪"诇:





讞讻诪转 砖诇诪讛

专砖"讬 讘讚"讛 讝讬谞讜 诇讗 讻讜' 讚拽住 诇讬讛 讘诇讗 讬讘谞讛 讻讜'. 谞"讘 诇讗 讗讜讻诇 诇讛讘讬谉 讝讛 讚讛讗 讗砖转 讗讞讬讜 诪诪砖 讜讞讬讬讘 讻专转 讜诇讗 讗诪专讬谞谉 砖拽诐 讘诇讗 讬讘谞讛 讗诇讗 讛讬讻讗 砖诇讗 谞砖讗转 讗讞专 讞诇讬爪讛 砖诇讗 讬讻讜诇 砖讜讘 诇讬讘诪讛 讗讘诇 讛讬讻讗 砖谞砖讗讛 讗讞专 讻讱 讚讛讜讛 诇讬讛 讻讙专讜砖转 讗讞讬讜 诪诪砖 讜谞专讗讛 讘注讜谞讬 讟"住 讛讜讗 砖讛专讬 讛转讜住' 讙诐 讻谉 诇讗 讛讘讬讗讜 讜讚讜"拽. (注讬讬谉 讘诪讛专砖"讗):

讘讗"讚 讜诪讛 砖讗谞讜 讻讜转讘讬谉 诇讘专讬讗转 注讜诇诐 讻讜'. 谞"讘 讗讬谉 讝讜 拽讜砖讬讗 讗诇讗 讛"拽 诇驻讬 诪讛 砖讞诇拽谞讜 讘讬谉 住谞讟专 诇诪诇讻讜转 讚住谞讟专 转谞砖讗 诇讻转讞诇讛 讜讗住讜专 诇讙专砖 讘讜 讜砖讬谞讜讬 诪诇讻讜转 诇讗 转谞砖讗 讜讛讜诇讚 讻砖专 讗"讻 讗讬讻讗 诇诪讬诪专 谞诪讬 诪讛 砖讗谞讜 诪拽讬诇讬诐 讗驻讬诇讜 诇讻转讞诇讛 诪砖讜诐 讚讛讗讬讚谞讗 诇讬讻讗 拽驻讬讚讗 讜讚讜"拽. (注讬讬谉 讘诪讛专砖"讗):

讘讗"讚 讜讛讗 讗讬讻讗 砖诇讜诐 诪诇讻讜转 讜讻讜' 讜诇讗 驻专讬讱 诪砖诇讜诐 诪诇讻讜转 讻讜' 讻爪"诇:


讘讚"讛 谞砖讗讜 讗讬谉 讻讜' 诪讚诇讗 谞拽讟 讝讬谞讜 讻讜'. 谞"讘 驻讬' 讚诇讗 转讟注讛 诇讜诪专 讝谞转讛 诪讜转专转 讜讛讻讗 诪砖讜诐 诪讬讞诇驻讗 讜讚讜"拽:





诪讛专"诐 砖讬祝

讙诪' 诇注专讘讬谞讛讜 讻讜'. 讚讛讜讬 诪注谞讬谉 讗讞讚 驻住讜诇 讚讙讟 诪砖讗"讻 讗讬讚讱 讘讘讜转: 


讙诪' 讝讬谞讜 诇讗 诇讬诪讗 讻讜'. 专"诇 讝谞讜转 讘诪讝讬讚 讚讘讛讻讬 讗讬讬专讬 专讘 讛诪谞讜谞讗 讚谞砖讗讜 讘注爪诪讜 讛讜讗 讝谞讜转 讘砖讜讙讙: 


讙诪' 讻"讝 砖讬讜砖讘讬谉 讜注住讜拽讬谉 讘讗讜转讜 注谞讬谉 讝讛讜 讻讜'. 讻爪"诇: 


讘专砖"讬 讘讚"讛 讝讬谞讜 诇讗 讻讜' 讚拽诐 诇讬讛 讘诇讗 讬讘谞讛 讻讬讜谉 砖诇讗 讘谞讛 讻讜'. 讜谞诪爪讗 驻讜讙注 讘讗砖转 讗讞 砖诇讗 讘诪拽讜诐 诪爪讜讛 讚讛讜讬 讘讻专转 (诇) 讗讘诇 诪讛 砖谞砖讗转 诇讗讞专 讗讬谉 诪注诇讛 讗讜 诪讜专讬讚 讘讛"讗 讝讜 讚诇讬转讗 诇讚专讘 讛诪谞讜谞讗 专拽 诪讻讞 砖讞诇抓 谞讙注 讘讛 讜讗讬谉 诪讞讜讜专 诇讬 诪讛 砖诪讞拽 讛讞"砖 注"砖: 


讘专砖"讬 讘讚"讛 讚诪讬讞诇驻讗 讻讜' 讗讘诇 讝谞讜转 诇讬转 诇讬讛 拽诇讗 讻讜诇讬 讛讗讬 讜诪讬讚注 讬讚注讬 讻讜'. 讛讚讘专讬诐 讻驻砖讟谉 讜诪砖诪注谉 讜讗专讬讻讜转 砖诇 讛讞"砖 诇讗 谞讻谞住 讘讗讝谞讬 讻注转: 


讘转讜住' 讘讚"讛 讝讜 讚讘专讬 专"诪 讻讜' 讚诪砖诪注 诪讙讜专砖转 讜转谞砖讗 诇讻转讞诇讛 讻讜'. 诇讗驻讜拽讬 砖诇讗 转讬诪讗 诪讙讜专砖转 诇注谞讬谉 讛讜诇讚 讻砖专 讜诇讗 驻诇讬讙讬 诇讝讛 讻转讘讜 砖诪砖诪注 砖诪讙讜专砖转 诇讻转讞诇讛 讜诇讗 讘拽砖讜 诇讚拽讚拽 讛砖转讗 讚诪砖诪注 转讬讙专砖 诇讻转讞诇讛 讜讻驻讬专讜砖 专"转 专拽 讗祝 讗诐 谞谞讬讞 砖驻讬专讜砖讜 讚转谞砖讗 诇讻转讞诇讛 诪"诪 拽砖讛 讜讻谉 讘住诪讜讱 讗讘诇 诇砖诐 诪诇讻讜转 讗讞专转 讗住讜专 诇讙专砖 讘讜 讜讘讚讬注讘讚 讛讜诇讚 讻砖专 谞拽讟讜 讘' 拽爪讜讜转 讜讻谉 诪"砖 讗讞"讻 讜诇讚讬讚讬讛 讗住讜专 诇讙专砖 诇讻转讞诇讛 讙诐 讻谉 诇专讜讜讞讗 讻转讘讜 讻谉 讗祝 砖诇讗 谞讚拽讚拽 讗诐 转谞砖讗 讘讚讬注讘讚 [讗诐 谞转讙专砖讛] 讗讜 讛讜诇讚 讚讜拽讗 讻砖专 讘讚讬注讘讚 讜诇讗 转谞砖讗 住讜祝 住讜祝 诇讻转讞诇讛 讗住讜专 诇讙专砖 讜讻讜讜谞转诐 讘诪"砖 讚驻诇讬讙讬 讜诇讗 讘拽爪专讛 讛诇讻讛 讻专讘 讘讗讬住讜专讬 讚讚讜拽讗 讛讬讻讗 讚驻诇讬讙讬 专讘 讜砖诪讜讗诇 讛诇讻讛 讻专讘 诪砖讗"讻 讘诪讬诪专讗 讚专讘 讘讗谞驻讬 谞驻砖讬讛 诇讗 驻住讬拽讗 讛讱 讻诇诇讗 讜注讜讚 讻讚讬 诇讛拽砖讜转 诇住驻专讬诐 讚讙专住讬 诇注讬诇 讗诪专 专"讬 讗诪专 专讘 讗"讻 驻诇讬讙讬 讚专讘 讗讚专讘 讚诇讛讻讬 讛讜爪专讱 讛专讘 专' 讗诇讞谞谉 诇讞诇拽 讘讬谉 住谞讟专 讻讜' 诇讬讬砖讘 住驻专讬诐 讚讙专讬住 专讘 讘转专讜讬讬讛讜 讜拽"诇 讜讗讬谉 注谞讬谉 诇驻专砖 [诪"砖] 讜诇讚讬讚讬讛 [讛讬讬谞讜] 诇砖诪讜讗诇 讗讜 讻诪"砖 讘讞"砖 诇讚讬讚谉 讗住讜专 诪讬讛讗 诇讻转讞诇讛 讜讬砖 砖诐 讟注讜转 诇讘讬转 讛诇诇 爪"诇 诇讻诇 讛驻讞讜转 谞诪砖讱 诪专"转 诇讘"讛 讜拽"诇: 


讘讗"讚 讗讘诇 诇砖诐 诪诇讻讜转 讗讞专转 讻讜'. 讟驻讬 讛讜诇"诇 砖诇讗 诇砖诐 诪诇讻讜转 讻诇诇 讗住讜专 讻讜' 讚讛讜讬 专讘讜转讗 讟驻讬 讜讚讜诪讬讗 讚诇讘专讬讗讜转 注讜诇诐 讗讱 专"诇 专"讛 讗诪专 专讘 讚诇讗 谞拽讬讟 住谞讟专 讚拽讗讬 讗诪转谞讬' 讚谞拽讬讟 诇砖诐 诪诇讻讜转 讗讞专转 讗注"讙 讚讘诪转谞讬' 谞拽讬讟 谞诪讬 诇讞讜专讘谉 讛讘讬转 讚诇讗 讛讜讬 诪诇讻讜转: 


讘讗"讚 讜诪讛 砖讗谞讜 讻讜转讘讬谉 讻讜'. 讚讛砖转讗 讗谞讜 谞讜讛讙讬谉 讚诇讗 讻诪讗谉 讚诇讻"注 驻住讜诇 诇讘专讬讗讜转 注讜诇诐 讚讗驻讬诇讜 砖诪讜讗诇 讚讜拽讗 讘住谞讟专 诪讻砖讬专 讚注讚讬祝 讟驻讬 诪砖诇讗 诇砖诐 诪诇讻讜转 诇驻讬专讜砖 讛专讘 专' 讗诇讞谞谉 讜讘转讞诇讛 诇讗 讛讬讛 拽砖讛 专拽 讛讗 拽讬"诇 讻专讘 讜讻讜': 


讘讗"讚 讜讛专讘 专' 讬讜住祝 讻讜'. 讚诇讛住讘专转 转讬专讜抓 讛专讗砖讜谉 住讜祝 住讜祝 讻诇 讚讘专 砖谞讗住专 讗祝 砖讘讟诇 讛讟注诐 爪专讬讱 诪谞讬谉 讗讞专 诇讛转讬专讜 讻讚讗讬转讗 驻"拽 讚讘讬爪讛 诇讝讛 驻讬' 讛诪诇讻讬讜转 讗讬谉 诪拽驻讬讚讬谉 注诇 讻讱 讜讗驻讬诇讜 诪讚讬谞讗 讚讙诪' 注爪诪讜 砖专讬 讗讜转谉 砖讗讬谉 诪拽驻讬讚讬谉 讜诪谞讛讙讬谞讜 注讻砖讬讜 讗驻讬诇讜 诇专"诪 讚讛讗 讟注诪讗 诪砖讜诐 砖讬谞讜讬 讛讝诪谉 讚讗讬诇讜 诪讚讬谞讗 讚讙诪' [讘讝诪谞讬讛诐] 讗祝 诇专讘谞谉 讗住讜专 讚讚讜拽讗 住谞讟专 讚注讚讬祝 诪砖讗"讻 诇驻讬专讜砖 专"转 讚诪讚讬谞讗 砖专讬 讚住谞讟专 讙专注 诪讛讻诇 诇讘专讬讗讜转 注讜诇诐 讗转讬讗 讚讜拽讗 讻专讘谞谉 讜诇讗 讻专"诪: 


讘讗"讚 讜讛砖转讗 讗"砖 讻讜'. 讚诇驻讬' 专砖"讬 诇注专讘讬谞讛讜 讘讛讚讬 砖诇讜诐 诪诇讻讜转 诇讗 讗"砖 讻诇 讻讱 讻讬讜谉 讚驻住讜诇讬谉 砖讗讬谞谉 讚讜诪讬谉 讻"讻 讜讗注"讙 讚转谞讬 谞诪讬 讛讬讛 讘诪讝专讞 讚讚诪讬讗 诇砖讬谞讛 砖诐 注讬专讛 诪"诪 讗讬谉 讞讜讘讛 讘砖讘讬诇 讻讱 诇诪讬转谞讬 砖讬谞讛 砖诐 注讬专讜 讚讗讚专讘讛 讛讬讛 讘诪讝专讞 诇讗 讛讜"诇 诇砖谞讜转 讘讛讚讬 砖诇讜诐 诪诇讻讜转: 


讘讗"讚 讜诪讬讛讜 拽砖讛 诇驻讬专讜砖 专"转 讻讜'. 讚诇讗讬讚讱 驻讬专讜砖讬诐 谞讬讞讗 讚驻专讬讱 诇拽诪谉 诇专讘 讚讛讻讗 讚讗诪专 讛讜诇讚 讻砖专 讜注讬讬谉 讘诪诇讞诪讜转 砖讛住讻讬诐 诇驻专砖"讬 注"砖: 


讘转讜住' 讘讚"讛 谞砖讗讜 讗讬谉 讻讜' 讜注讜讚 诇讗讬讻讗 讚讗诪专讬 讻讜'. 诪谞"诇 讛讛"讛 诇讛拽砖讜转 讻讬讜谉 讚讟注诪讗 讚讘谞砖讗讜 诇讬转讗 讘讝讬谞讜 讗讘诇 讘讚讬讞讜讬讗 讚诇讬砖谞讗 拽诪讗 诇讗 谞砖讗讜 讜讛"讛 诇讝讬谞讜 诇讬砖 诇讜诪专 讜讚讗讬 讬"诇 讻谉 讚诪转谞讬' 住"诇 讙"讻 讚讬谞讗 讚专讘 讛诪谞讜谞讗 讚讗住讜专讛 诇讬讘诐 诪讟注诪讗 砖讬砖 诇讜 诇专讘 讛诪谞讜谞讗 讜诪转谞讬' 讗讬讬专讬 讘谞砖讗讜 诪砖讜诐 诇讬砖谞讗 诪注诇讬讗 讗讘诇 诇讗讬讻讗 讚讗诪专讬 诪谞"诇 诇讛拽砖讜转 讻讬讜谉 讚讝讬谞讜 讗讬谞讜 诪讜讻专讞 讚讛讗 讟注诪讗 讚讘谞砖讗讜 诇讬转讗 讘讝讬谞讜 讗讘诇 诇驻讬专讜砖 专"讬 讗转讬 砖驻讬专 讚诪讻讞 讛讻专讞 诪拽砖讛 讘讗讬讻讗 讚讗诪专讬 谞砖讗讜 讜讛"讛 讝讬谞讜:
讗驻砖专 诇讜诪专 诇驻专砖"讬 讚讗讬讻讗 讚讗诪专讬 住"诇 讗"诇 讙讝讬专讛 讘讙讜驻讬讛 讗诐 诇讗 讚讗住讜专 讝谞讜转 讘诪讝讬讚 诪讚拽讗诪专 谞砖讗讜 讜讛"讛 诇讝讬谞讜 讜诪讛 注谞讬谉 诇讝讛 注诐 讝讛 讗诇讗 诪讛讗讬 讟注诪讗 讜讻诪"砖 讛转讜住' 讜诇讝讛 爪"诇 [讘讚讬讞讜讬讗] 讚诪讬讞诇驻讗 讗讘诇 讘诇讬砖谞讗 拽诪讗 讚诇讗 诪讬讚讻专 诪讬讞诇驻讗 讟注诪讗 讻驻砖讜讟讜 诪砖讜诐 讙讝讬专讛 讘讙讜驻讬讛 讗注"讙 讚讝谞讜转 讘诪讝讬讚 诪讜转专转 讜讛转讜住' 诪驻专砖讬诐 住"讚 讚诇讬砖谞讗 拽诪讗 讻诪住拽谞讗 讚讗讬讻讗 讚讗诪专讬 讚砖谞讬讛诐 讚诇讗 讻专讘 讛诪谞讜谞讗 讜谞砖讗讜 讚讜拽讗 诪砖讜诐 讚诪讬讞诇驻讗 讜讗"爪 诇讝讜讻专讜 讘诇讬砖谞讗 拽诪讗 讻讬讜谉 讚讘讬谉 诇住"讚 讜讘讬谉 诇讛讗诪转 讚诇讬砖谞讗 拽诪讗 讬讻讜诇 诇讛讬讜转 拽讬讬诐 住讘专讗 讚诪讬讞诇驻讗 专拽 砖诇讛讗诪转 讗"爪 讻讬讜谉 讚讗讬转讗 诇讚专讘 讛诪谞讜谞讗 讬砖谞讜 诪砖讜诐 讙讝讬专讛 讘讙讜驻讬讛 讗讘诇 诇讗讬讻讗 讚讗诪专讬 诇讗 住"诇 诇讛住"讚 讻诇诇 住讘专讗 讚诪讬讞诇驻讗 讜讝讛 诪讞讚砖 诇讜 讛转专爪谉: 


讘讗"讚 讜注讜讚 讗诪讗讬 诇讗 讚讬讬拽 谞诪讬 讻讜'. 讜讛转诐 讜讚讗讬 讗讬谉 诇讚讬讬拽 讚讝讬谞讜 讗住讜专 诪讚讗讜专讬讬转讗 诪讜谞讟诪讗讛 讗"讻 砖"诪 讚注"讻 讗讬谉 讝讛 讚讬讜拽: 


讘讗"讚 讻讬讜谉 讚讝讬谞转讛 讘诪讝讬讚 诇讗 诪讬转住专讗 讻讜'. 讗讬谞讜 谞专讗讛 砖讛讟注诐 诪砖讜诐 砖讬转诇讜 讘讝谞讜转 讚讛讬转讬专讗 讜拽"诇: 


讘讗"讚 讚讛讜讬 诪砖诪注 转专讜讬讬讛讜 讻讜'. 讚讘砖诇诪讗 讘讛讗砖讛 专讘讛 讛讜爪专讱 诇讗砖诪讜注讬谞谉 讚讙讝专讬谞谉 诇讛讻讬 谞拽讬讟 谞砖讗讜 讚砖诪注讬谞谉 转专讜讬讬讛讜 讚诇讬转 诇谉 讟注诪讗 砖诐 讘谞砖讗讜 讗诇讗 诪砖讜诐 讙讝讬专讛 砖诪讗 讬讗诪专讜 讻讜' 讚讛讗 诇讬讻讗 诇诪讬诪专 诪讬讞诇驻讗 讻讜' 讗"讻 砖"诪 讝讬谞讜 谞诪讬 讚讗讬 诇讗讜 讚讗住讜专 诪讚讗讜专讬讬转讗 讝谞讜转 讘诪讝讬讚 诇讗 讛讜讬 讙讝专讜 讗砖讜讙讙 讜讗讬诇讜 转谞讬 讝讬谞讜 诇讗 讛讜讬 讬讚注讬谞谉 谞讬砖讗讜 讚讚诇诪讗 诇讗 讙讝专讬谞谉 诪注讜诇诐 讗讘诇 讻讗谉 讛讜诇"诇 讝讬谞讜 讚砖诪注讬谞谉 转专讜讜讬讬讛讜 讚讻讬讜谉 讚讗住讜专 讝谞讜转 讘诪讝讬讚 讗"讻 讙讝专讬谞谉 讘砖讜讙讙 讙讜驻讬' 讚讜诪讬讗 讚讛讗砖讛 专讘讛 讚诪"砖 讗讱 讛砖转讗 讚谞拽讬讟 谞砖讗讜 讚讗讬讻讗 诇诪讟注讬 讚讝讬谞讜 砖专讬 讜谞砖讗讜 讗住讜专 诇讗 诪砖讜诐 讙讝讬专讛 讚讘讙讜驻讬讛 专拽 诪砖讜诐 讚诪讬讞诇驻讗 讘讛讗砖讛 砖讛诇讱 讜讻讜' 讚砖诐 讬砖 诇讙讝讜专 砖诪讗 讬讗诪专讜 讻讜' 讻讬讜谉 讚讝谞讜转 讚诪讝讬讚 驻砖讬讟讗 讚讗住讜专 砖诐 诪讚讗讜专讬讬转讗 讜拽"诇: 


讘讗"讚 讜讛"讛 讚讛讜"诪 诇诪讬讚讞讬 讻讜'. 讚讘砖诇诪讗 诇驻讬' 专砖"讬 讜讚讗讬 注讚讬驻讗 讚讞讬 砖诐 讗讚专讘讛 讗住"讚 讚诪拽砖讛 拽砖讛 诪讗讬 住"讚 讜讻讜' 讻诪讜 砖讻转讘讜 讛转讜住驻讜转 讜注讜讚 讜讻讜' 讜拽"诇:





专砖"砖

讙诪专讗 讗讬住讟谞讚专讗. 讘拽讚讜砖讬谉 (注讘 讘) 讗讬住转谞讚专讗 讘转讬"讜:



专砖"讬 讚"讛 讚诪讬讞诇驻讗. 讗讘诇 讝谞讜转 诇"诇 拽诇讗 讻讜' 讜诪讬讚注 讻讜'. 讻爪"诇:



转讚"讛 谞讬砖讗讜. 讙讘讬 诪讬 砖讛诇讻讛 讗砖转讜 诇诪讚讛"讬. 讻爪"诇:





讛讙讛讜转 讬注讘"抓

讙诪' 讗诇讗 诇砖诐 住谞讟专 砖讘注讬专. 谞"讘 注驻专砖状讬 讜讛讜讗 诪诪砖 诇砖讜谉 诇讜注讝 拽讜专讬谉 诇讝拽谉 住讗谞讗讟讗专:


转讜住' 讚"讛 讝讜 讚讘专讬 专"诪 讜讻讜' 讚诇讗 诪转拽谞讗讬诐 讘讝讛. 谞"讘 讗注"驻 砖讛讜"诇 诪拽讜诐 诇讛转拽谞讗 诇驻讬 砖讬讟转 砖讟讜转诐 砖诪讗专讬讻讬诐 砖谞讜转 注讜诇诐 诇驻讬 诪谞讬谞诐 讻讘专 注讘专讜 讻诪讛 诪讗讜转 砖谞讬诐 诪转讞诇转 讛讬爪讬专讛 讬转专 注诇 诪谞讬谉 砖诇谞讜:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇讬砖谞讗 诪注诇讬讗 谞拽讟. 注讬' 讻转讜讘讜转 讚祝 讬讙 注"讗 讜砖"谞:


转讜住' 讚"讛 讝讜 讚讘专讬 专"诪 讜讻讜' 讜专"转 讙专讬住 诇拽诪谉 讜讻讜'. 讻注讬谉 讝讛 讻转讘 专"转 讘砖讘讜注讜转 讚祝 诪讗 注"讗 转讚"讛 诪讗谉 讚诪转谞讬 讜砖诐 讚祝 讟 注"讘 转讚"讛 讻讚讗诪专 讜讻讝讛 讻转讘讜 转讜住' 谞讝讬专 讚祝 谞讚 注"讘 讚"讛 讜诪砖谞讬 讜讻谉 讻转讘讜 转讜住驻讜转 砖讘转 讚祝 拽讻讙 注"讗 讚"讛 讗住讜讘讬 讜讘专讻讜转 讚祝 诪讛 注"讗 转讚"讛 讙' 砖讗讻诇讜 讜讘诪注讬诇讛 讚祝 讬讘 注"讘 转讜住驻讜转 讚"讛 讞诇讘' 诪讜拽讚砖讬谉:





讞讬讚讜砖讬 讞转"住

诇注专讘讬谞讛讜 讜诇讬转谞讬谞讛讬 讚讗注"讙 诪转专讬 讟注诪讬 诪讬驻住诇讬 诪"诪 讞讚 注谞讬谞讗 讛讜讗 讜诇注专讘讬谞讛讜. 讜爪"注 讘讘讗 讻诇 讛注专讬讜转 讜讘讘讗 讛讻讜谞住 讬讘诪转讜 讗注"讙 讚注讘讬讚 讘讛讜 爪专讬讻讜转讗 诪"诪 诇讬注专讘讬谞讛讜 讜诇讬转谞讬谞讛讬 讛"诇 讞讚讗 讻专"注 讚讬砖 诪诪讝专 诪讞讬讬讘讬 诇讗讜讬谉 讜讗讬讚讱 讚讞诪讬专 诪讬谞讬' 讗驻讬' 专讘谞谉 讚专"注 讜诇讗 讗讬驻住拽讗 讛讬 诪讬谞讬讛讜 讞诪讬专 讚讛讗 注讘讬讚 爪专讬讻讜转讗 讜诇驻"讝 诪讬讜砖讘 诪"砖 转讜住' 住讜祝 讚"讛 谞讬砖讗讜 讜讻讜' 讛"讛 讛讜"诪 诇诪讬讚讞讬 讜讻讜' 讜讛讗"砖:


谞讬砖讗讜 讗讬谉 讝讬谞讜 诇讗 讛专"谉 驻' 诇讛专讬"祝 讚诪转谞讬' 讻专"注 讗讘诇 诇专讘谞谉 讚讗讬谉 诪诪讝专 讚讗讜专讬' 讘砖讜诐 爪讚 讗"讻 讙诐 诪讚专讘谞谉 诇讗 注砖讜 诪诪讝专 讜讛拽砖' 驻谞"讬 讛讗 砖诪注转讬谉 讚专"讛 注"讻 讘讚专讘谞谉 讗讝诇讗 讻诪"砖 转讜住' 住讜祝 讚"讛 谞讬砖讗讜 讜讻讜' 讜诇拽"诪 讚讘讬讘诪讜转 爪"讗 住讜祝 注"讗 诪讘讜讗专 讗讬讻讗 转谞讗 讗诇讬讘讗 讬砖 诪诪讝专 诪讞讬讬讘讬 诇讗讜讬谉 讚砖讗专 讚讜拽讗 讗砖专 诇讗 讬讘谞讛 讗讘诇 诇讗讜 讚讬讘诪讛 诇砖讜拽 诇讗 讛讜讛 诪诪讝专 讜讗"讻 诪转谞讬' 注"讻 讻专"注 讚讬砖 诪诪讝专 讘诇讗讜 讚诇讗 讬讘谞讛 讗讬讻讗 注讻"驻 诪诪讝专 讚讗讜专讬' 诪爪讚 讜注砖讜 讞讻诪讬诐 诪诪讝专 诪讝讛 讜诪讝讛 讜诇讗驻讜拽讬 诪专讘谞谉 讚诇讬讻讗 诪诪讝专 讻诇诇 讜住讜讙讬' 讚专讘 讛诪诪讜谞讗 讚诇讗 讻讗讬讚讱 讚专"注 讚住"诇 讬讘诪讛 诇砖讜拽 谞诪讬 诪诪讝专 讛讜讗 讜讗讛讗 拽讗讬 砖"住 住讜讟讛 讬"讞 注"讘:


注诪讚讜 讝讛 诇讗讞专 讝诪谉 砖讻讘专 讛讜讞讝拽讛 诪讙讜专砖转 讘注讚讬诐. 讗诐 讻谉 砖讜讘 诪讞诪专讬' 诇驻讜住诇讜 诇讻讛谉. 讜诇驻诪"砖 诪讛专砖"诇 诪诪砖诪注讜转 诇砖讜谉 专砖"讬 讚诪讬讬专讬 砖讛讬讗 讗讬谞讛 诪讜讚讛 讜讛讘注诇 专讜爪讛 诇讗讜住专讛 讗注诇诪讗 爪"诇 谞诪讬 讻讬讜谉 砖讛讬讗 讟讜注谞转 讘专讬 诇讬 砖谞转讙专砖转讬 诇讗讜 讻诇 讻诪讬谞讬' 诇讗讜住专讛 讻讬讜谉 砖讛讜讞讝拽讜 讘注讚讬诐 讜讘讻诇 讗讜驻谉 讛讜讛 砖讬谞讜讬 讚讞讬拽讗 讚讗讬 讻驻讬' 诪讛专砖"诇 讗诐 讻谉 诇讗 诪讬讬专讬 讘拽谞讜谞讬讗 讜讘诪转谞讬' 诪砖诪注 砖讙诐 讛讬讗 诪讜讚讬转 讚转谞谉 讜讛砖讜讘专 讬讜爪讗 诪转讞转 讬讚讛. 讜讗讬 讻诪讛专砖"讗 诇讛转讬专讛 诇讘注诇讛 讻讛谉 讚讞讜拽 讚讻讛谉 诪讗谉 讚讻专 砖诪讬讛 讘诪转谞讬' 讜讗诐 讘注诇讛 讗讬谞讛 讻讛谉 讗诇讗 谞驻拽讗 诪讬谞讬' 诇讛转讬专讛 诇讻讛谉 讗讞专 砖讬诪讜转 讛讘注诇 讛讝讛 讗"讻 砖讜讘 诇讗 砖讬讬讱 拽谞讜谞讬讗 讚诇诪讛 诇讜 诇注砖讜转 拽谞讜谞讬讗 讘诪讛 砖讬讛讬讛 讗讞专讬讜 注"讻 讻' 讛专讗"砖 讗砖讬谞讜讬' 讚讞讬拽讗 诇讗 住诪讻讬' 讜讗讬谉 讛诇讻讛 讻砖诪讜讗诇 讜诇专讘 讗讚讗 讘专 讗讛讘讛 爪"诇 讻专"诪 讘专"讬 讘讻转讜讘讜转 讻"讘 注"讘 注"砖 讛"谞 讗诐 谞讜诇讚 讛住驻拽 注讚 砖诇讗 讛讜讞讝拽讛 讞讝拽转 讗讬砖讜转 诇讘注诇讛 讛砖谞讬 讗讝讬 讗诐 注讘专讛 讜谞讬住转 讻诇 讛讚专讻讬诐 讛讗诇讜 讘讛 讜讗诐 讛讜讞讝拽讛 讛讬转专 诇讘注诇讛 讛砖谞讬 砖讜讘 讗讬谉 诪讜爪讬讗讬诐 诪讞讝拽转讛. 讜谞专讗讛 转"拽 谞诪讬 诇讗 驻诇讬讙 讗诇讗 讘住讘专讗 讘注诇诪讗 讚住"诇 诪转讜讱 讞讜诪专 砖讛讞诪专谞讜 讘讻诇 讛讚专讻讬诐 讛讗诇讜 讘讛 砖讜讘 诇讬讻讗 拽谞讜谞讬讗 讜谞讗住专讛 注诇 讘注诇讛 讛砖谞讬. 讜专"讗 住讘专 讚诪"诪 转诇讬谞谉 讘讟注讜转讜 砖诇 讘注诇 砖讛讬' 住讘讜专 砖诪讜转专转 诇讞讝讜专 诇讜 讜诪砖讜"讛 诇讗讜 讻诇 讻诪讬谞讬' 讜讻讜':





驻谞讬 讬讛讜砖注

专砖"讬 讘讚"讛 讛讜诇讚 讻砖专 讗砖诇讜诐 诪诇讻讜转 拽讗讬. 讻讘专 驻讬专砖转讬 讚谞专讗讛 诇砖讬讟转 专砖"讬 讝"诇 讚讘讛讬讛 讘诪讝专讞 讜讻转讘 讘诪注专讘 专讘谞谉 谞诪讬 诪讜讚讜 讚讛讜诇讚 诪诪讝专 讜讛讬讬谞讜 讚诪讬讬转讬 讛砖"住 诇注讬诇 诪讚讗诪专 诇讬讛 专讘 诇住驻专讬讛 讗诇诪讗 讚讛讻讬 讛讬诇讻转讗 讜诇注谞讬谉 讻诇 讛诪砖谞讛 诪诪讟讘注 诇讗 拽讬讬诪讗 诇谉 讻专"诪 讗注"讻 讚讛讬讛 讘诪讝专讞 讟注诪讗 讗讞专讬谞讗 讗讬讻讗 讜诪诪讬诇讗 讚专讘谞谉 谞诪讬 诪讜讚讜 讜注讜讚 讚驻砖讟讬讛 讚诪转谞讬转讬谉 讚讛讬讛 讘诪讝专讞 诪砖诪注 讚拽讗讬 讗住讜驻专 讜诇专"诪 讗驻讬诇讜 诪爪讗讜 讘讗砖驻讛 讻砖专 讗诇讗 注"讻 讚诪砖讜诐 专讘谞谉 谞拽讬讟 讛讻讬 讜诪诪讬诇讗 讚专"诪 驻讜住诇 讘砖讬谞讛 诪拽讜诐 讛注讚讬诐 讜讛讗 讚谞拽讬讟 讜诪讜讚讬诐 讞讻诪讬诐 讘砖讬谞讛 砖诪讜 讜砖诪讛 砖诐 注讬专讜 讜砖诐 注讬专讛 讗驻砖专 讚诪砖讜诐 砖诐 注讬专讜 讜砖诐 注讬专讛 拽讗诪专 讛讻讬 诇专讘讜转讗 讗注"讙 讚诇讬转 讘讜 讟注诐 讻"讻 诇驻住讜诇 讻诪讜 讘讛讬讛 讘诪讝专讞 讗驻"讛 诪讜讚讜 专讘谞谉 讚驻住讜诇 讜讻"砖 讘讛讬讛 讘诪讝专讞 讻谉 谞"诇 诇驻讬 诇砖讜谉 讛转讜住' 讘讬讘诪讜转 讚祝 爪"讗 讚诪砖诪注 砖诐 讚讜拽讗 诇专"转 诪讬转讜拽诪讗 讛讗讬 讚讛讬讛 讘诪讝专讞 讻专"诪 讜讗"讻 诇专砖"讬 讝"诇 诪讬转讜拽诪讗 讻专讘谞谉 讜诪诇砖讜谉 讛专讗"砖 讝"诇 谞专讗讛 讚诇专砖"讬 讘讛讬讛 讘诪讝专讞 讻砖专 诇讙诪专讬 讜诇讗 讻转讘 砖讜诐 讟注诐 讜诇讚注转讬 讗驻砖专 诪砖讜诐 讚讟注诐 讛驻住讜诇 讛讜讗 诪砖讜诐 诪讬讞讝讬 讻砖讬拽专讗 讻诪"砖 讛转讜住' 讘砖诪注转讬谉 讜讗谞谉 拽讬"诇 讘驻专拽 讻诇 讛讙讟 讚祝 讻"讜 讚诇诪讬讞讝讬 讻砖讬拽专讗 讞讬讬砖讬谞谉 讜诇注谞"讚 讗驻砖专 注讜讚 诇讜诪专 讚诪"砖 专砖"讬 讝"诇 讗砖诇讜诐 诪诇讻讜转 拽讗讬 诇讗讜 讚讜拽讗 讗诇讗 讗讻讜诇讛 讘讘讗 讜专讬砖讗 讚诪讬诇转讗 谞拽讬讟 讜讛"讛 诇讛讬讛 讘诪讝专讞 讚讘转 讘讬拽转讗 讛讬讗 讜诇讗 讗转讗 诇诪注讜讟讬 讗诇讗 讻讜诇讛讜 讘讘讬 讚住讬驻讗 讻讙讜谉 讟注讛 讛住讜驻专 讜谞转谉 砖讜讘专 诇讗讬砖 讜讻讬讜爪讗 讚讘讛谞讛讜 讜讚讗讬 诇专讘谞谉 谞诪讬 讛讜讬 诪诪讝专 讻谉 谞"诇 讘砖讬讟转 专砖"讬 讜讛讬讗 砖讬讟转 讛专诪讘"诐 讝"诇:


转讜住驻讜转 讘讚"讛 讝讜 讚讘专讬 专"诪 讻讜' 讜拽砖讛 诇专讘讬谞讜 转诐 讻讜' 讛讗 拽讬"诇 讻专讘 讘讗讬住讜专讬 讜诇讚讬讚讬讛 讗住讜专 诇讙专砖 讘讜 诇讻转讞讬诇讛 讻讜' 注讻"诇. 讜注讬讬谉 诪"砖 诪讛专砖"讗 讝"诇 讘讝讛 讜讗祝 砖讛讚讘专讬诐 谞讻讜谞讬诐 注讻"讝 住转讬诪转 诇砖讜谉 讛转讜住驻讜转 诇讗 诪砖诪注 讻谉 讜诇砖讜谉 诇讚讬讚讬讛 诇讗 诪砖诪注 讚拽讗讬 讗讚砖诪讜讗诇 诇讻讱 谞专讗讛 注讬拽专 讻驻讬专讜砖 诪讛专砖"诇 讝"诇 诪讬讛讜 诇讗讜 诪讟注诪讬讛 讗诇讗 讚讻讜讜谞转 讛转讜住' 讚讜讚讗讬 诇讘专讬讗转 注讜诇诐 诇讗 诪讬拽专讬 砖讬谞讜讬 砖诐 讛诪诇讻讜转 诪砖讜诐 讚诇讗 拽驻讚讬 讜讻诪"砖 诇注讬诇 讘诪砖谞讛 讘砖讬讟转 专讘讬谞讜 讗诇讞谞谉 讚诪砖诪注 讚诇讗 讛讜讬 砖讬谞讜讬 讗诇讗 讘诪讛 砖诪转拽谞讗讬谉 讛讬讬谞讜 讛谞讱 讚拽讞砖讬讘 讘诪转谞讬' 讗诇讗 讚诪砖诪注 诇讛转讜住' 讚诇讘专讬讗转 注讜诇诐 讛讜讬 讻讗讬诇讜 诇讗 讻转讘 讻诇诇 讜讛讬讬谞讜 讚拽砖讬讗 诇讛讜 讻讬讜谉 讚诇专讘 讘砖讬谞讛 讛讜讬 驻住讜诇 诇讙诪专讬 讗"讻 注"讻 讘诇讗 讻转讘 讻诇诇 诪讬讛讗 诇讻转讞讬诇讛 讗住讜专 诇讙专砖 讘讜 讻诪讜 砖讻转讘转讬 诇注讬诇 讘砖讬讟转 专讘讬谞讜 转诐 讜专"讬 讘讚"讛 讜砖诐 注讬专讜 注"砖 讻谉 谞"诇 谞讻讜谉 讜讚讜"拽:


讘讗"讚 讜讗讜诪专 讛专讘 专讘讬 讗诇讞谞谉 讚诇拽"诪 讚讘住谞讟专 讛注讬专 讻砖专 讟驻讬 讻讜' 讜诪讛 砖讗谞讜 讻讜转讘讬谉 诇讘专讬讗转 注讜诇诐 诪砖讜诐 讚讛砖转讗 讻讜' 注讻"诇. 讜讻转讘 诪讛专砖"讗 讝"诇 讚讘讛讗 诇讞讜讚 讛讜讬 住讙讬 诇讛讜 诇转专抓 拽讜砖讬讬转诐 讜诪讛 砖转讬专抓 讘讝讛 谞"诇 讚讜讞拽 讙讚讜诇 讚讛注讬拽专 讞住专 诪讛住驻专 砖诇讗 讛讝讻讬专讜 讝讛 讘拽讜砖讬讬转诐 讜讘讗诪转 谞驻诇讗讛 诪诪谞讬 讚注转 诪讛专砖"讗 讝"诇 诇诪讛 谞讚讞拽 讘讝讛 讚讛讗 讛讜爪专讱 讛专讘 专讘讬 讗诇讞谞谉 诇讞诇拽 讘讬谉 住谞讟专 讘讬谉 砖讬谞讜讬 讙诪讜专 讻讚讬 诇讬讬砖讘 砖讬讟转 讛住驻专讬诐 讚讙专住讬 诇注讬诇 讗诪专 专讘 讬讛讜讚讗 讗诪专 专讘 讚诇讗 转拽砖讬 讚专讘 讗讚专讘 讻诪讜 砖讛拽砖讜 讛转讜住' 讜讝讛 讘专讜专 讜拽"诇:


讘讗"讚 讜专讘讬谞讜 转诐 诪驻专砖 讻讜' 讜专"转 讙专讬住 诇拽诪谉 讜讻谉 谞诪爪讗 讘驻讬专讜砖 专讘讬谞讜 讞谞谞讗诇 讜讛讗讬讻讗 砖诇讜诐 诪诇讻讜转 讻讜' 讜诇讗 驻专讬讱 讻讜' 注讻"诇. 讜讛专诪讘"谉 讝"诇 讘住驻专 讛诪诇讞诪讜转 讛拽砖讛 注诇 讝讛 讚讛讗 诇讗 谞讝讻专 讻诇诇 诇砖讜谉 砖诇讜诐 诪诇讻讜转 讘诪砖谞讛 讗诇讗 诇砖诐 诪诇讻讜转 讜讙诪专讗 讛讜讗 讚诪驻专砖 讟注诪讗 诪砖讜诐 砖诇讜诐 诪诇讻讜转 讜讗"讻 转讜 诇讗 拽讗讬 讛讗讬 讙讬专住讗. 诪讬讛讜 专讗讬转讬 砖诪讛专砖"诇 讝"诇 讘讞讻诪转 砖诇诪讛 讙专讬住 诇拽诪谉 讛讗讬讻讗 诇砖诐 诪诇讻讜转 讻讜诇讬 讜谞专讗讛 砖谞转讻讜讜谉 诇讬讬砖讘 驻讬专讜砖 专"转 讗讘诇 讗讬 拽砖讬讗 诇讬 讛讗 拽砖讬讗 诇讬 注诇 砖讬讟转 专讘讬谞讜 转诐 讚讛讗 诇拽诪谉 讘住讜讙讬讗 讚讙' 讙讬讟讬谉 驻住讜诇讬谉 诪拽砖讛 讛砖"住 讜讛讗讬讻讗 砖诇讜诐 诪诇讻讜转 讜诪砖谞讬 讛讻讗 诇讗 转爪讗 讛转诐 转爪讗 讜诪拽砖讛 诇专讘 讚讗诪专 讛讻讗 转爪讗 诪讗讬 讗讬讻讗 诇诪讬诪专 注"讻 诪讜拽讬 诇讛 讻专讘讬 诪讗讬专. 讜诪讚诇讗 拽讗诪专 讛砖"住 诇讛讬驻讱 讚诇专讘 讛讻讗 转爪讗 讛转诐 诇讗 转爪讗 讜转讬转讜拽诐 讻专讘谞谉 讗注"讻 讚驻砖讬讟讗 诇转诇诪讜讚讗 讚讛谞讛讜 讚诪转谞讬转讬谉 讚讛讻讗 讻讬讜谉 讚诇专讘讬 诪讗讬专 讛讜诇讚 诪诪讝专 注"讻 讞诪讬专讬 诇讬讛 诪讛谞讱 讙' 讙讬讟讬谉 驻住讜诇讬谉 讜转讜 诇讗 诪讬住转讘专 诇诪讬诪专 讚诇专讘谞谉 讛讜讬 讗讬驻讻讗 讚讙' 讙讬讟讬谉 驻住讜诇讬谉 讞诪讬专讬 诪讛谞讱 讚诪转谞讬转讬谉 讚讛讻讗. 讜讗"讻 拽砖讛 讚讛讗 诇专讘讬谞讜 转诐 讛讜讬 讗讬驻讻讗 讚砖诇讜诐 诪诇讻讜转 诇专' 诪讗讬专 讛讜讬 诪诪讝专 讜讘讙' 讙讬讟讬谉 驻住讜诇讬谉 讛讜诇讚 讻砖专 讜诇专讘谞谉 讘讙' 讙讬讟讬谉 驻住讜诇讬谉 讜讘砖诇讜诐 诪诇讻讜转 讛讜讬 讻砖专 诇讙诪专讬 讜诇注谞"讚 讛讬讗 拽讜砖讬讬讗 注爪讜诪讛 诇专"转 讜诇拽诪谉 讗驻专砖 诇讬讬砖讘 讘讟讜讘 讟注诐 讗讬"讛 讘住讜讙讬讗 讚讙' 讙讬讟讬谉 驻住讜诇讬谉 讜砖诐 讗驻专砖 讙"讻 诇讬讬砖讘 注讬拽专 拽讜砖讬讬转 讛转讜住驻讜转 讘诪讛 砖讗谞讜 讻讜转讘讬谉 诇讘专讬讗转 注讜诇诐 讛讗 拽讬"诇 讻专讘 讘讗讬住讜专讬 注"砖 讜讚讜"拽:


专砖"讬 讘讚"讛 讝讬谞讜 诇讗 讻讜' 讜讛讜"诇 谞讜砖讗 讗转 讞诇讜爪转讜 讚拽诐 诇讬讛 讘诇讗 讬讘谞讛 注讻"诇. 讜讻转讘 诪讛专砖"诇 讝"诇 讚讟注讜转 住讜驻专 讛讜讗 讚诇讗讞专 砖谞讬住转 诇讘转专 讞诇讬爪讛 讛讜"诇 讻讙专讜砖转 讗讞讬讜 讜讚讘专讬 诪讛专砖"诇 讝"诇 讘讝讛 转诪讜讛讬诐 讻诪讜 砖讻转讘 诪讛专砖"讗 讝"诇 讚诇注讜诇诐 诇讗 诪讬转住专讗 诇讬讘诐 讗诇讗 讘诇讗讜 讚诇讗 讬讘谞讛 讜讘讝讛 讬砖 诇讬讬砖讘 砖讬讟转 专砖"讬 讝"诇 讜诪讛 砖讛拽砖讜 讘转讜住' 讚讛讗 讚讗讬爪讟专讬讱 诇讟注诪讗 讚诪讬讞诇驻' 讘讗砖讛 砖讛诇讱 讘注诇讛 讗注"讙 讚讘讙讜驻讛 砖讬讬讱 讛讗讬 讙讝讬专讛 砖讬讗诪专讜 讞诇抓 讜谞讬住转 讜讛讜"诇 谞讜砖讗 讞诇讜爪转讜 讚讗讻转讬 诪砖讜诐 讛讗讬 讟注诪讗 诇讗 讛讜讬 诇谉 诇讗讞诪讜专讬 注诇讛 讜诇讜诪专 讚讛讜诇讚 诪讝讛 讜诪讝讛 诪诪讝专 讜讛讬讬谞讜 讻诪讜 砖讻转讘 讛专"谉 讝"诇 讚诇注讜诇诐 诇讗 砖讬讬讱 诇讛讞诪讬专 讗诇讗 讛讬讻讗 讚讗讬讻讗 讘讞讚 爪讚 诪诪讝专 讚讗讜专讬讬转讗 讜讗"讻 诇诪讗讬 讚诪住拽讬谞谉 讚诇讬转讗 诇讚专讘 讛诪谞讜谞讗 讗诐 讻谉 讘讬讘诪讛 砖谞讬住转 诇砖讜拽 诇讬讻讗 诪诪讝专 讚讗讜专讬讬转讗 讜讻谉 诇讗讞专 砖讛讞讝讬专讛 讛讬讘诐 诇讗讞专 砖谞讬住转 谞诪讬 诇讗 讛讜讬 讗诇讗 诪诪讝专 讚专讘谞谉 讚诇讗 拽讗讬 注诇讛 讗诇讗 讘诇讗讜 讚诇讗 讬讘谞讛 讜讻讬讜谉 讚诇讗 砖讬讬讱 讘砖讜诐 爪讚 诪诪讝专 讚讗讜专讬讬转讗 诇讗 讛讜讬 诪讞诪专讬 专讘谞谉 诇讜诪专 讚讝讛 讜讝讛 诪诪讝专 讗注"讻 讚诪砖讜诐 讟注诪讗 讚讗讞诇讜驻讬 讛讜讗 讜诪砖"讛 诪讞诪专讬 专讘谞谉 讚讛讜诇讚 诪诪讝专 诪讝讛 讜诪讝讛 诪讟注诪讗 讚讗讞诇讜驻讬 讜讻"讻 讛转讜住' 诇讛讚讬讗 诪砖讗"讻 诇诪讗讬 讚住"讚 诪注讬拽专讗 讚讗讬转讗 诇讚专讘 讛诪谞讜谞讗 讗"讻 讘诇讗 讟注诪讗 讚讗讞诇讜驻讬 讛讜诇"诇 讚讛讜诇讚 诪诪讝专 诪讝讛 讜诪讝讛 讗驻讬诇讜 讘讝讬谞讜 讻讬讜谉 讚砖讬讬讱 讘讞讚 爪讚 诪诪讝专 讚讗讜专讬讬转讗 讜讝讛 诇驻讬 砖讬讟转 讜讙讬专住转 专砖"讬 讝"诇 砖诇驻谞讬谞讜 讚诇讗 讙专住讬谞谉 讟注诪讗 讚讗讞诇讜驻讬 讗诇讗 讘诪住拽谞讗 讜诇讜诇讗 讚诪住转驻讬谞讗 诪讻讘讜讚 专讘讜转讬谞讜 讘注诇讬 讛转讜住驻讜转 讛讬讛 谞"诇 讚讗讬谞讛讜 谞诪讬 讛讜讬 讙专住讬 讻讙讬专住转 专砖"讬 讝"诇 砖诇驻谞讬谞讜 讗诇讗 讚讛讜讬 住讘专讬 讚诪讛 砖讻转讘 专砖"讬 讝"诇 讚诪讬讞诇驻讗 讘讗砖讛 砖讛诇讱 讘注诇讛 讛讜讗 讚讬讘讜专 讗讞讚 注诐 诪讛 砖爪讬讬谉 专砖"讬 讝讬谞讜 诇讗 讜讘讗诪转 讚诪讛 砖讻转讘 专砖"讬 讚诪讬讞诇驻讗 讛讜讗 讚讬讘讜专 讘驻谞讬 注爪诪讜 讜讗诪住拽谞讗 讚讙诪专讗 拽讗讬 讬讛讬讛 讗讬讱 砖讬讛讬讛 诪"诪 谞转讬讬砖讘' 砖讬讟转 专砖"讬 讝"诇 诇驻讬 讙讬专住转 讛住驻专讬诐 砖诇谞讜 讗诇讗 讚诪"诪 砖讬讟转 讛转讜住' 诪讜讻专讞转 诇驻讬 讛住讜讙讬讗 讚讬讘诪讜转 讜讚讘专讬讛诐 诪转讜拽讬诐 诪讚讘砖 讜谞讜驻转 爪讜驻讬诐 讜讗驻砖专 讚专砖"讬 讝"诇 讙"讻 诇讻讱 谞转讻讜讜谉 讗诇讗 砖拽讬爪专 讘诇砖讜谞讜 讻讚专讻讜 转诪讬讚. 讜专讗讬转讬 诇讛讝讻讬专 诪讬诇转讗 讚转诪讬讛讗 诇讬 讟讜讘讗 注诇 砖讬讟转 讛专讬"祝 讝"诇 砖讻转讘 讚诪转谞讬' 讚讛讻讗 讚拽转谞讬 诪诪讝专 诪讝讛 讜诪讝讛 讛讬讬谞讜 讻专讘讬 注拽讬讘讗 讗讘诇 讞讻诪讬诐 讗讜诪专讬诐 讗讬谉 诪诪讝专 诪讬讘诪讛 讜讛专"谉 讝"诇 讛讜住讬祝 诇讬转谉 讟注诐 讚讻讬讜谉 讚诇讞讻诪讬诐 诇讗 砖讬讬讱 讘砖讜诐 爪讚 诪诪讝专 讚讗讜专讬讬转讗 诇讗 诪讞诪专讬 专讘谞谉 诇讜诪专 讛讜诇讚 诪诪讝专 诪讝讛 讜诪讝讛 讜诇注谞"讚 拽砖讛 讟讜讘讗 注诇 砖讬讟转 讛专讬"祝 讜讛专"谉 讝"诇 讚讗"讻 诪讗讬 砖拽讬诇 讜讟专讬 讛砖"住 讗诪转谞讬' 诇讗讜转讜讘讬 讗讚专讘 讛诪谞讜谞讗 讗讜 诇住讬讜注讬 讜转讬驻讜拽 诇讬讛 讚诇专讘讬 注拽讬讘讗 讜讚讗讬 讗讬转讗 诇讚专讘 讛诪谞讜谞讗 讗注"讻 讚诪转谞讬转讬谉 讗转讬讗 谞诪讬 讻讞讻诪讬诐 讚专"注 讜讗驻"讛 诪讞诪专讬 专讘谞谉 诪砖讜诐 讟注诪讗 讚诪讬讞诇驻讗 讘讗砖讛 砖讛诇讱 讘注诇讛. 讜谞讛讬 讚讘讙诪专讗 讚讬讘诪讜转 讚祝 爪"讙 诪住讬拽 讛砖"住 诇讛讚讬讗 讗诪转谞讬转讬谉 讚讛转诐 讚讛讬讬谞讜 讚讜拽讗 讻专' 注拽讬讘讗 讛讬讬谞讜 诪砖讜诐 讚讛转诐 讗讬讬专讬 诪诪诪讝专 讚讗讜专讬讬转讗 讻诪讜 砖讛讜讻讬讞讜 砖诐 讛转讜住驻讜转 诇讛讚讬讗 讗讘诇 诪转谞讬转讬谉 讚讛讻讗 诪砖诪注 讚讛讜讬 诪诪讝专 诪讚专讘谞谉 讜诪讟注诪讗 讚诪讬讞诇驻讗 讜讻"讻 砖诐 讛转讜住' 诇讛讚讬讗 注"砖 讜砖讬讟转 讛专讬"祝 讜讛专"谉 讝"诇 爪"注 讜讚讜"拽 讜讗注"讙 讚讛转讜住驻讜转 诪讬讬转讬 转讜住驻转讗 讚拽转谞讬 讝讛 讚讘专讬 专讘讬 诪讗讬专 砖讗诪专 诪砖讜诐 专讘讬 注拽讬讘讗 诪"诪 讻讬讜谉 讚转诇诪讜讚讗 诇讗 诪讬讬转讬 诇讛 讗诇诪讗 讚诇讗讜 诪转专爪转讗 讛讬讗 讜诪讛 砖讛拽砖讛 讘注诇 转讜住驻讜转 讬"讟 讚讘专讬 讛专"谉 讝"诇 讗讛讚讚讬 讘诪讛 砖讻转讘 讛专"谉 讝"诇 讚诪砖谞转讬谞讜 讚讜拽讗 讛讬讻讗 讚讗讬讻讗 讘讞讚 爪讚 诪诪讝专 讚讗讜专讬讬转讗 讚讜诪讬讗 讚砖讬谞讛 砖诪讜 讜砖诪讛 讜诇注讬诇 讻转讘 讛专"谉 讝"诇 讙讜驻讗 讘诪砖谞转讬谞讜 讚砖讬谞讛 砖诪讜 讜砖诪讛 讛讬讬谞讜 砖诐 讬讛讜讚讛 讘讙诇讬诇 讜讗驻"讛 诪讜讚讜 专讘谞谉 讚讛讜诇讚 诪诪讝专 讬砖 诇讬 诇讬讬砖讘 讚诇砖讬讟转 讛专"谉 讝"诇 驻专拽 讛砖讜诇讞 诪爪讬谞讜 讚砖讬谞讛 砖诐 讬讛讜讚讛 讘讙诇讬诇 谞诪讬 讗讬讻讗 诪讬谞讬讬讛讜 讚驻住讜诇 诪讚讗讜专讬讬转讗 注"砖:

